Readgujarati.com: રત્નકણિકાઓ – ઉમાશંકર જોશી\nરત્નકણિકાઓ – ઉમાશંકર જોશી\nMay 30th, 2006 | પ્રકાર : સાહિત્ય-લેખો | 8 પ્રતિભાવો »\n મારી એક મુગ્ધ માન્યતા છે કે આ વિશાળ વિશ્વમંદિરના એકાદ ખૂણામાં પણ જ્યાં સુધી સત્ય, પ્રેમ કે સૌંદર્ય ઘવાતાં હોય, ત્યાં સુધી વિશ્વમાં અખંડ શાંતિ હોઈ શકે જ નહીં. આપણી પૃથ્વી પર પ્રતિપળે દુભાયેલા પ્રેમના નિશ્વાસના પડધા શાંતિને અહોરાત વીંધી રહે છે, એ સ્પષ્ટ છે. તે અટકાવવા મનુષ્યજાતિએ એક પણ પ્રયત્ન બાકી રાખવો જોઈએ નહીં.\n મને પૂછો યો હું વાતોમાંથી જ શીખું છું – એટલે કે માણસમાંથી. ચોપડીઓ વાંચીએ છીએ, તે તો તાળો મેળવવા. બોલાતા શબ્દોમાં જે જાદુ છે, તે તો જુદું જ છે. હવે, વાતમાંથી શીખવા નીકળ્યા હોઈએ તો, આની જોડે વાત થાય ને આની જોડે નહીં – એ કેમ પાલવે ? આપણને શી ખબર કે કોની જીભ ઉપરથી આપણે માટેનો શબ્દ સરકી આવશે ? પરમેશ્વર કોની દ્વારા બોલશે, કોણ કહે ?\nઆપણી પોતાની જાતને ઓળખવા માટે પણ બીજાની વાતોનો ઓછો ઉપયોગ નથી. શિક્ષકો જાણે છે કે જેવા વિદ્યાર્થીઓ, એવી પોતાની વાણી. સામેનું માણસ જો તેજસ્વી હોય, તો તમારું પણ ઉત્તમ સ્વરૂપ બહાર ઊપસી આવવા પ્રયત્ન કરવાનું જ. ઘણીય વાર આપણને આપણી વાણી સાંભળી તાજુબી થતી નથી ? આ તિજોરીમાં આ ધન કયે ખૂણે આટલા દિવસ પડી રહ્યું હતું, એવું આપણને એ વખતે થતું નથી ? આ હકીકત જ આપણી સાથે વાત કરનારાઓનું મહત્વ કરવા બસ છે. તિજોરીની કૂંચી તમારી પાસે ક્યાં છે ? તમારે તો જે માણસ મળે તેની સાથે વાતો કર્યે જવાની અને ક્યારેક, એમ હજારો ઝૂડા અજમાવ્યા પછી, બનવાજોગ છે કે એકાદ કૂંચી લાગુ પડી જાય.\n 1954માં શ્રી ટ્રમન મોટર રસ્તે આવતા હતા ને વચ્ચે કોઈ દુકાનમાં એમનાં પત્ની ખરીદી કરવા ઉતર્યાં, ત્યારે વસ્તુઓ ગાડીમાં મૂકવા આવનાર દુકાનવાળાએ ટ્રમન સામે આંગળી કરીને શ્રીમતી ટ્રમનને કહ્યું : ‘આ માણસને મેં ક્યાંક જોયા નથી ?’ શ્રીમતી ટ્રમને ફોડ પાડી. ટ્રમન (અમેરિકાના) પ્રમુખ હતા (1945-53) ત્યારે તેમની છબીઓ છાપાંમાં પેલાના જોવામાં આવેલી. મોટી પદવીઓ ભોગવનારાઓનો ભાર સામન્ય જનની સ્મૃતિ આવી સહજ રીતે વહન કરે, એનું નામ સમાનતાનું વાતાવરણ.\n વ્યાસ ભગવાનના એક શ્લોકનું મને વારંવાર સ્મરણ થાય છે : ‘હાથ ઊંચા કરી કરીને હું તમને વીનવું છું, હે દેશબાંધવો, કે તમારે જો કામનાપ્રાપ્તિ માટે અર્થ-ઉપાર્જન કરવું હોય તો પણ એ ધર્મરહિત જ કરી શકાય તેમ છે. તો એ ધર્મ તમે કેમ નથી સેવતા ? ન્યુયોર્કના બારામાં સ્વતંત્રતાનું પૂતળું છે. મારું ચાલે તો હું મુંબઈના બારામાં ઊર્ધ્વબાહુ વ્યાસની પ્રતિમા મુકાવું અને તેની નીચે ઉપરનો શ્લોક કોતરાવું.\n શિવ પંડ્યાને હાથે એક મુખ્ય કામ થઈ આવ્યું, તે ગુજરાતી સાહિત્યકારોનાં વ્યંગચિત્રોનું. દલપત-નર્મદથી માંડીને નિરંજન સુધીનાં પચાસેક ચિત્રો છે. મેધાણીની આકૃતિમાં સર્જકતાનો વિરલ ઉન્મેશ છે. આખું વ્યક્તિત્વ, કહો કે સૌરાષ્ટ્રની ધરતી, જાણે નાચી રહે છે : એક હાથમાં ઊંચે એકતારો છે – એટલી બધી લયબદ્ધ ગતિશીલતા છે કે આ માણસને ધરતી પર માત્ર પચાસ વરસ નહીં પણ યુગના યુગ મળ્યા ન હોય ! આ વ્યંગચિત્રમાલા શિવ પંડ્યાનું જીવનકાર્ય થવા સર્જાઈ છે.\n પ્રાર્થનાની રચના કાવ્યકોટિએ પહોંચી હોય એવું કોઈકોઈ વાર બને છે, ત્યારે આનંદનો પાર રહેતો નથી સરકારી વાચનમાળાની સાતમી ચોપડીમાં પહેલી જ કવિતા ન્હાનાલાલની હતી. તેની આ કડીની એક મોટી વિશેષતા એ છે કે તેમાં કવિશ્રીની એક નોંધપાત્ર શક્તિ પ્રગટ થાય છે. પ્રાચીન સંસ્કૃત ભાવના-ઉદ્દગારોનો મર્મ ભાવવાહી રીતે ગુજરાતીમાં લઈ આવવાની ન્હાનાલાલની શક્તિ અજોડ છે. આ કડીમાં ‘ઉપનિષદ’ની પ્રસિદ્ધ પ્રાર્થના – ‘અસતો મા સદ્ ગમય, તમસો મા જ્યોતિર્ગમય, મૃત્યોર્માઅમૃતં ગમય’ – સહજ રીતે ઊતરી આવે છે, મૂળના ઉદ્દગારોની ઊંડી તીવ્રતા સાથે. વાચનમાળામાં જોડકણાં જેવું પદ્ય નહીં, પણ સાચી કવિતા આપવી જોઈએ, જેથી ઉત્તમ સંસ્કાર બાળકને મળે. પ્રાર્થના હોય તો તે પણ, ઉત્તમ પ્રકૃતિકાવ્ય હોય એ રીતે, ઉત્તમ પ્રાર્થનાકાવ્ય હોવું જોઈએ. બાળપણમાં મળેલી પ્રાર્થનાઓના સંસ્કાર જીવનભરનું ભાથું બની રહે છે એટલે તો ખાસ.\n દુષ્ટબળોની રમણા ચાલી રહી છે. લાંચરુશવત, કાળાં બજાર, જાહેરનાણાંની ગોલમાલ – એ તો હવે કોઠે પડી ગયાં છે. પણ આ દુષ્ટબળોના રાસ કરતાંયે વધુ અસ્વસ્થ કરનાર વસ્તુ તો, જાણે બધુ બરાબર ચાલતું હોય એમ દેશમાં જે સમારંભો ઊજવાઈ રહ્યા છે એ છે. જરી નજર કરતાં, અગત્યના માણસો ભારે અગત્યના એક સમારંભમાં હાજરી આપી બીજામાં જઈ રહેલા જોવા મળશે. બધી રીતની બરકત હોય એમ પ્રજા પણ સ્ટેડિયમમાં સિનેમા નટ-નટીઓ પાસે ક્રિકેટ ખેલાવી આનંદમાં ધુમાડાના બાચકા ભરતી જોવા મળે છે.\n કાળની ચાળણી તો એવી છે કે એમાં હાથીના હાથી ચાલ્યા જાય. આજે જેની ઉપર ગ્રંથ લખાતા હોય તે કાલે એકાદ પ્રકરણને પાત્ર બને, પરમ દિવસે પાદટીપમાં પણ હડસેલાય. કવિતાના ‘ગ્રંથો’માંથી ચારચાર-પાંચપાંચ પણ સનાતન રસની ચીજો નીકળે તો ન્યાલ થઈ જઈએ. આમ વિચારું છું ત્યારે એવી રસભર ગણતર ચીજો પણ જેમની ટકી રહી છે તે રઘુનાથદાસ, રાજે, મીઠો આદિ કવિઓને માટે સાચી માનની લાગણી થાય છે. પણ આવી વાતો સાંભળવાની નવી સર્જનશક્તિથી ઊભરાતા કળાકારને ફુરસદ હોય કે ? હું તો બોદલેરનું એક સુવચન સંભારી આપીને અળગો રહું : ‘કવિતામાં પ્રથમ કક્ષા કરતાં નીચેનું કશું ન ચાલે.’ કલામાત્ર માટે આ સાચું છે.\n કેટકેટલા કાવ્યસંગ્રહો, વાર્તાસંગ્રહો સુંદર શક્તિવાળા ઉદીયમાન કવિઓને વાર્તાકારોને હાથે સહેજ ઉતાવળમાં અને કાળના પ્રવાહમાં જાણે તણાઈ જાય છે, મૂળિયાં નાખી સાહિત્યવાડીમાં એક અવનવા ઉમેરારૂપ જવલ્લે જ થાય છે. ત્રણ-ચાર સંગ્રહોને આ રીતે તણાઈ જવા દેવા, એ સારું ? – કે એ બધામાંથી ચૂંટીને એક સબળ અર્પણ બની રહે એવું કંઈક આપવું, એ સારું ? કાનમાં કહું ? – મારા હાથમાં મારો ભૂતકાળ ભૂંસવાનું શક્ય હોય, તો પદ્યનાં થોથાં ગાળી નાખીને એવું જ કાંઈક કરું. પણ બાણ છૂટી ગયું – હવે શું ? એ કામ હવે કાળ ભગવાને કરવાનું.\n મનસુખલાલ ઝવેરી અનુવાદો ઉત્તમ કરી શકતા. એનું કારણ કે એમણે નાનપણથી બે મહાન ભાષાઓ, સંસ્કૃત અને અંગ્રેજી, એ સારી રીતે ખેડેલી. એમના જેટલી ચોક્કસાઈ અને રસાર્દ્રતા થોડા જ અનુવાદકોમાં દેખાશે. શેક્સપિયરના એમના અનુવાદો છે તે, અત્યાર સુધીના શેક્સપિયરના બધા અનુવાદોમાં ઉત્તમ છે એમ કહેતાં મને સંકોચ નથી. કેટલા માર્મિક અનુવાદ તેમના હાથે થતા ! ‘ઓથેલો’ ને ‘કિંગ લિયર’ ના અનુવાદ વિશે એ મને કહેતા કે, આ બે નાટકોના અનુવાદ કરવામાં મારા જીવનની ઉત્તમ ક્ષણો મેં ગાળી છે – એટલો બધો મને આ કામમાં આનંદ આનંદ થયો છે.\n« Previous અનુકંપા – મકરન્દ દવે\nએક લગ્નોત્સુક યુવતીની મુંઝવણ – ફાધર વર્ગીસ પોલ Next »\nફૂલની ખુશબો લઈને આવજો – સતીશ ડણાક\nનમતી બપોરની વેળાએ ઘરના બગીચાના ક્યારાની માટી ખોદવાનું અને નીંદવાનું કામ ચાલતું હતું. કોઈક ગીતની પંક્તિઓ ગણગણતો હું વારેવારે ગુલાબની કળીઓ અને જાસૂદનાં ઘેરાં લીલાં પાન તરફ જોયા કરતો હતો. હાથનું કામ હાથ કરતા હતા. મન તો પેલી હસતી ગુલાબની કળી પાસે પહોંચી જવું હતું. મને થયું : હવે થોડુંક ખાતર, થોડુંક પાણી અને બે દિવસ પછી તો આ નાનકડો ... [વાંચો...]\nવિદ્યાર્થીનો ઈન્ટરવ્યૂ – પલ્લવી મિસ્ત્રી\n‘હલ્લો નીરવભાઈ, ખૂબ ખૂબ અભિનંદન ! બારમા ધોરણમાં ચાર સબ્જેક્ટમાં પાસ થવા બદલ.’ ‘થેન્કયૂ’ ‘તમને વિશ્વાસ હતો ખરો કે તમે ચાર સબ્જેક્ટમાં પાસ થશો ?’ ‘હા મને પૂરો વિશ્વાસ હતો કે હું એટલીસ્ટ ચાર સબ્જેક્ટમાં તો પાસ થઈશ જ.’ ‘તમારા આવા પ્રચંડ આત્મવિશ્વાસ પાછળનું કારણ ?’ ‘આયોજન – સંપૂર્ણ અને વ્યવસ્થિત આયોજન.’ ‘જરા વિગતવાર જણાવશો ?’ ‘સ્યોર. મારી બર્થડે પર મેં ટીચર્સને ગ્રાન્ડ પાર્ટી આપી હતી અને ... [વાંચો...]\nબાળકો સાથે શી રીતે વાત કરશું ? – મૂળશંકર પ્રા. ભટ્ટ\nઆપણને ખબર પડે કે ઘરકામની નોટબુક દીકરો ફરી એકવાર સ્કૂલમાં ભૂલી આવ્યો છે ત્યારે સમજુ ગણાતા હોવા છતાં આપણે ઊકળી ઊઠશું, અને બોલી ઊઠશું, ‘આવો જડ ક્યાંથી પાક્યો ?’ વેકૅશનમાં તમારે ત્યાં ભેળાં થયેલાં ભૂલકાં આપસમાં ઝઘડતાં હશે ત્યારે તમે અતિ ધીરજવાન હશો છતાં ગળું ફાડીને બોલી ઊઠશો, ‘ક્યાંથી આ બધાં મારે નસીબે આવી ભરાયાં ?’ બાળ ઉછેર સૌની ધીરજને કસે ... [વાંચો...]\n8 પ્રતિભાવો : રત્નકણિકાઓ – ઉમાશંકર જોશી\nMay 30, 2006 at 10:48 pm\nવાહ!ભોમિયા વિના ભમનારા કવિ !તમે સુન્દર સુવર્ણકણિકાઓ આપી !\nવળી અમારા રાજહંસ જેવા મૃગેશભાઇ ને તો ચારો ચરવાની સરસ ટેવ પડેલી છે\nએટલે સોનામાં વળી સુગન્ધ !મનવંતના બન્ને ને નમસ્કાર !


Income Tax Return last date to file ITR 31 December 2021 check fine to file ITR after due date – News18 Gujarati\nITR last date: કોઈ જ દંડ વગર ઇન્કમ ટેક્સ રિટર્ન ફાઇલ કરવાનો આજે છેલ્લો દિવસ, જાણો અંતિમ તારીખ પછી કેટલો દંડ લાગશે\n31 ડિસેમ્બર બાદ દંડ સાથે ફાઇલ કરી શકાશે ITR\nITR due date 31 December 2021: ટેક્સ નિષ્ણાતોના જણાવ્યા પ્રમાણે ITR ફાઇલ કરવા માટે નિર્ધારિત તારીખ (Due date) 31મી ડિસેમ્બર, 2021 છે. જ્યારે ઇન્કમ ટેક્સ રિટર્ન ફાઇલ કરવાની અંતિમ તારીખ (Last date) 31 માર્ચ, 2022 છે. એટલે કે 31મી ડિસેમ્બર પછી પણ દંડ ભરીને આઈટીઆર ફાઇલ કરી શકાય છે.\nLast Updated : December 31, 2021, 10:23 IST\nનવી દિલ્હી. ITR filing last date: નાણાકીય વર્ષ 2020-21 માટે (AY 2021-22) ઇન્કમ ટેક્સ રિટર્ન ફાઇલ (ITR filing Due date) કરવાની નિર્ધારિત તારીખ છે. કરદાતાઓને 31મી ડિસેમ્બર, 2021 પહેલા પોતાનું ITR રિટર્ન ફાઇલ કરવાની સલાહ આપવામાં આવી છે. જોકે, આ તારીખ પછી પણ જે તે વ્યક્તિ ઇન્કમ ટેક્સ રિટર્ન ફાઇલ કરી શકે છે. ટેક્સ નિષ્ણાતોના જણાવ્યા પ્રમાણે ITR ફાઇલ કરવા માટે નિર્ધારિત તારીખ (Due date) 31મી ડિસેમ્બર, 2021 છે. જ્યારે ઇન્કમ ટેક્સ રિટર્ન ફાઇલ કરવાની અંતિમ તારીખ (Last date) 31 માર્ચ, 2022 છે. એટલે કે જો કોઈ વ્યક્તિ 31મી ડિસેમ્બર, 2021 સુધી ITR ફાઇલ નથી કરતો તો તે ફ્લેટ દંડ ભરીને રિટર્ન ફાઈલ કરી શકે છે. આ ઉપરાંત કરદાતાએ સમયસર રિટર્ન ફાઇલ ન કરવાથી અમુક નુકસાન પણ ઉઠાવવું પડી શકે છે.\nમિન્ટમાં છપાયેલા અહેવાલ પ્રમાણે ટ્રાન્સેન્સ કેપિટલ ખાતે વેલ્થ મેનેજર કાર્તિક ઝવેરીનું કહેવું છે કે, ITR due date and ITR Last date વચ્ચે તફાવત છે. 31મી ડિસેમ્બર 2021 એ આકારણ વર્ષ 2021-22 માટે રિટર્ન ફાઇલ કરવાની Due date છે. જ્યારે રિટર્ન ફાઇલ કરવની Last date 31મી માર્ચ 2021 છે. જોકે, તમામ કરદાતાઓને 31મી ડિસેમ્બર પહેલા જ આઈટીઆર ફાઇલ કરવાની સલાહ આપવામાં આવે છે. કારણ કે ત્યારબાદ તેમને અમુક નુકસાન થઈ શકે છે. નિર્ધારિત તારીખ બાદ તેઓ નુકસાનને આગળના વર્ષમાં નથી લઈ જઈ શકતા.\nડ્યૂ ડેટ પછી ITR ફાઇલ કરવાથી કેટલો દંડ લાગે?\nટેક્સ નિષ્ણાતોના જણાવ્યા પ્રમાણે જો ડ્યૂ ડેટ (31 ડિસેમ્બર, 2021) પછી ITR ફાઇલ કરવામાં આવે અને જે તે વ્યક્તિની ટેક્સેબલ આવક પાંચ લાખ રૂપિયાથી વધારે હોય તો ફ્લેટ 5000 રૂપિયાનો દંડ થશે. જોકે, જેમની આવક પાંચ લાખ રૂપિયાથી ઓછી છે તેમણે 1000 રૂપિયા દંડ ભરવો પડશે. આ ચાર્જ એવા લોકોને પણ લાગશે જેમના માથે ટેક્સની કોઈ જવાબદારી નથી પરંતુ તેઓ 31મી ડિસેમ્બર, 2021 પછી રિટર્ન ફાઇલ કરવા માંગે છે. આ દંડ રિટર્ન ફાઇલ કરતી વખતે જ લાગશે.\nલાસ્ટ ડેટ (31 માર્ચ, 2022) પછી કેટલો દંડ લાગે?\nજો કોઈ કરદાતા લાસ્ટ ડેટ (31 માર્ચ, 2022) પછી ITR ફાઇલ કરે તો ઇન્કમ ટેક્સ ડિપાર્ટમેન્ટ ટેક્સ ઉપરાંત કુલ ટેક્સની અડધી રકમ સુધીનો દંડ ફટકારી શકે છે. કરદાતા જ્યાં સુધી આઈટીઆર ફાઇલ નથી કરતો ત્યાં સુધી વ્યાજ પણ લેવામાં આવી શકે છે. આવા કેસમાં ઇન્કમ ટેક્સ ડિપાર્ટમેન્ટ તરફથી નોટિસ પણ પાઠવવામાં આવે છે.\nઇન્કમટેક્સમાં મળતા છૂટછાટથી વધારે રકમની કમાણી કરતા લોકો માટે ઇન્કમ ટેક્સ રિટર્ન (ITR) ફાઇલ કરવું જરૂરી છે. કુલ આવકમાંથી કપાતની છૂટ બાદ તમારી ટેક્સની જવાબદારી શૂન્ય થઈ જતી હોય તો પણ તમારે રિટર્ન ફાઇલ કરવું જોઈએ. આજે અમે તમને ITR ફાઇલ કરવાના ફાયદાઓ જણાવી રહ્યા છીએ.\nઆ પણ વચો: Income Tax રિટર્ન ફાઇલ કરવું બન્યું વધુ સરળ, હવે નજીકની પોસ્ટ ઑફિસમાં પણ આ સુવિધા ઉપલબ્ધ\nનિષ્ણાતોનું કહેવું છે કે જો કોઈ વ્યક્તિ પોતાનો બિઝનેસ શરૂ કરવા માંગે છે અને તે માટે તે કોઈ સરકારી ટેન્ડર ભરવા માંગે છે તો તે માટે તેણે છેલ્લા પાંચ વર્ષના આઈટીઆર રજુ કરવા પડશે. સરકારી વિભાગ તમારા ITRની કોપી જોઈને તમારી નાણાકીય સ્થિતિ અંગે અંદાજ લગાવે છે. સાથે જ તે એ નક્કી કરે છે કે તમે ચૂકવણી અંગેની જરૂરિયાતો પૂરી કરી શકશો કે નહીં.\nજો તમે વિદેશ જવાનું વિચારી રહ્યા છો તો ફોરેન વિઝા કોન્સ્યુલેટ ઇન્ટરવ્યૂ વખતે તમારી પાસેથી અમુક વર્ષના ITRની રસીદ માંગી શકે છે. અમુક દૂતાવાસ છેલ્લા ત્રણ વર્ષના ITR માંગી શકે છે. અમુક લોકો તાજેતરના વર્ષનું સર્ટિફિકેટ માંગી શકે છે.\nFirst published: December 31, 2021, 09:42 IST\nTags: Business, ITR, New year, આયકર વિભાગ


માર્યા ગયેલા તોફાનીઓને જમિયતે 'શહીદ' ગણાવ્યા, કાનૂની સહાયની જાહેરાત કરી\nહોમપેજન્યૂઝ રિપોર્ટમાર્યા ગયેલા તોફાનીઓને જમિયતે 'શહીદ' ગણાવ્યા, કાનૂની સહાયની જાહેરાત કરીઃ કહ્યું- પયગંબર...\nમાર્યા ગયેલા તોફાનીઓને જમિયતે ‘શહીદ’ ગણાવ્યા, કાનૂની સહાયની જાહેરાત કરીઃ કહ્યું- પયગંબર મોહમ્મદનું અપમાન કોઈ પણ સંજોગોમાં સહન નહીં કરવામાં આવે\nતાજેતરમાં જ વારાણસી બ્લાસ્ટના દોષિત વલીઉલ્લાહ ખાનને કોર્ટે ફાંસીની સજા ફટકારી ત્યારે જમિયત તેના સમર્થનમાં ઉભી હતી.\nહકીમુદ્દીન કશમીએ કહ્યું સરકાર વળતર આપે(તસ્વીર સાભાર Opindia Hindi)\nમાર્યા ગયેલા તોફાનીઓને જમિયતે ‘શહીદ’ ગણાવ્યા હતા. પ્રોફેટ મુહમ્મદ પર નૂપુર શર્માના કથિત નિવેદનના વિરોધમાં, 10 જૂન, 2022 ના રોજ, શુક્રવારની નમાઝના દિવસે, ઇસ્લામિક કટ્ટરપંથીઓએ રાંચી, ઝારખંડમાં હિંસા આચરી હતી. હિંસા દરમિયાન પથ્થરમારો અને ગોળીઓ પણ ચલાવવામાં આવી હતી. હનુમાન મંદિરમાં પથ્થરમારો અને તોડફોડ કરવામાં આવી હતી અને પોલીસ પર પણ હુમલો કરવામાં આવ્યો હતો. બદલામાં કેટલાક તોફાનીઓ મૃત્યુ પામ્યા. રવિવારે (12 જૂન, 2022) ઇસ્લામિક સંગઠન જમિયત ઉલેમા-એ-હિંદે માર્યા ગયેલા તોફાનીઓને ‘શહીદ’ ગણાવ્યા છે.\nઆ સાથે ઈસ્લામિક સંગઠને રાંચીના તોફાનીઓ માટે વળતરની માંગ કરી છે. જમીયતના જનરલ સેક્રેટરી એમ હકીમુદ્દીન કાસમીએ પોલીસ પર મુસ્લિમ દેખાવકારોની જાહેરમાં હત્યા કરવાનો આરોપ મૂક્યો, કહ્યું કે સરકારે ઘાયલોની સારવારમાં મદદ કરવી જોઈએ અને મૃતકોના પરિજનોને આર્થિક વળતર આપવું જોઈએ. આ પહેલા કોંગ્રેસના ધારાસભ્ય ઈરફાન અંસારીએ 50 લાખ રૂપિયાના વળતરની માંગ કરી હતી.\nઆ સાથે કાસમીએ ઈસ્લામિક દેખાવકારોને તમામ પ્રકારની કાનૂની સહાય પૂરી પાડવાની જાહેરાત કરી છે. કાસમીએ કહ્યું કે પયગંબર મોહમ્મદનું અપમાન કોઈ પણ સંજોગોમાં સહન કરવામાં આવશે નહીં. તેમણે કહ્યું, “અમે શાંતિની અપીલ કરવા ડીઆઈજીને મળ્યા છીએ અને ડીસીપીને મળીશું. અમે ડીજીપી, રાજ્યપાલ અને સીએમને પણ મળવાનો પ્રયાસ કરી રહ્યા છીએ. ઘટનાની તપાસ માટે એક SIT ની રચના કરવામાં આવી છે અને DIGના જણાવ્યા અનુસાર એક અઠવાડિયામાં રિપોર્ટ આવશે.\nદરમિયાન, હવે માર્યા ગયેલા તોફાનીઓના સંબંધીઓએ દાવો કર્યો છે કે તેઓ વિરોધમાં સામેલ પણ નહોતા. માર્યા ગયેલા બે તોફાનીઓની ઓળખ મોહમ્મદ મુદસ્સીર કૈફી (22) અને મોહમ્મદ સાહિલ (24) તરીકે થઈ હતી. ઉલ્લેખનીય છે કે રાંચીમાં થયેલી અથડામણમાં બે ડઝનથી વધુ લોકો માર્યા ગયા હતા અને બે ડઝનથી વધુ ઘાયલ થયા હતા. ઘાયલ થયેલા 13 લોકોને રિમ્સમાં સારવાર આપવામાં આવી રહી છે.\nજમિયત આતંકવાદી સહયોગી છે\nનોંધનીય છે કે તાજેતરમાં જ વારાણસી બ્લાસ્ટના દોષિત વલીઉલ્લાહ ખાનને કોર્ટે ફાંસીની સજા ફટકારી ત્યારે જમિયત તેના સમર્થનમાં ઉભી હતી. જમીયત ઉલેમા-એ-હિંદના પ્રમુખ મૌલાના અરશદ મદનીએ આતંકવાદી વલીઉલ્લાહની ફાંસીની સજા વિરુદ્ધ હાઈકોર્ટ જવાની વાત કરી હતી. ત્યારે આજે કાસમીએ ઇસ્લામિક દેખાવકારોને તમામ કાયદાકીય સહાય પૂરી પાડવાની જાહેરાત કરી છે. કાસમીએ કહ્યું કે પયગંબર મોહમ્મદનું અપમાન કોઈ પણ સંજોગોમાં સહન કરવામાં આવશે નહીં.


GujaratiLexicon » Blog Archive » દીપોત્સવી પર્વ\nOctober 30th, 2013 by GujaratiLexicon Team | No Comments »\nમાણસના જીવનમાં તહેવાર, જ્ઞાન, ધન અને પવિત્રતાનું આગવું મહત્ત્વ હોય છે. ગુજરાતમાં અનેક તહેવાર ઊજવવામાં આવે છે અને દરેક તહેવારનો અલગ જ મહિમા હોય છે. હવે વિક્રમ સંવત ૨૦૭૦નો આરંભ થશે. દીપોત્સવી પર્વ વાઘ બારશથી શરૂ કરીને લાભપાંચમ સુધી ઊજવવામાં આવે છે. દીપોત્સવી એ પ્રકાશનો, લક્ષ્મીના સ્વાગત અને આશીર્વાદ પ્રાપ્તિનો ઉત્સવ છે. ધનતેરસ, કાળીચૌદશ, દિવાળી, નૂતનવર્ષ અને ભાઈબીજના પર્વમાં લોકો ભારે ઉત્સાહ, ઉલ્લાસથી ઉજવણી કરી આનંદમંગલનું વાતાવરણ ઊભું કરે છે. દરેક શહેર અને ગામડાંઓ રોશનીથી ઝળહળી ઊઠે છે અને રાતે આકાશ આતશબાજીથી રંગબેરંગી બની જાય છે. સૌના ઘરના આંગણે રંગબેરંગી રંગોળી જોવા મળે છે. દીપોત્સવી પર્વમાં વાઘબારશ, ધનતેરસ, કાળીચૌદશ, દિવાળી, નૂતનવર્ષ, ભાઈબીજ અને લાભપાંચમના દિવસો વિવિધ મહત્તા ધરાવે છે.\nદિવાળીનો શુભારંભ વાઘબારશના દિવસથી થાય છે. વૈષ્ણવ લોકો આ પર્વની ઉજવણીમાં ગાય અને વાછરડાની પૂજા કરીને તેમને અડદના વડા ખવડાવે છે. વાઘબારશને ‘ગોવત્સ દ્વાદશી’ પણ કહે છે. વર્ષ દરમિયાન કોઈની સાથેની લેવડદેવડને પૂર્ણ કરવી એટલે કોઈની પાસેથી પૈસા લીધા હોય કે તેને આપવાના હોય તો આ દિવસે પૂર્ણ કરવું તે પણ આ તહેવારના એક ભાગરૂપે માનવામાં આવે છે. આજના દિવસે વેપારીઓ પોતાના જૂના ચોપડાના હિસાબોને પૂર્ણ કરીને નવા ચોપડાનું પૂજન કરે છે. જેને શારદાપૂજન પણ કહેવાય છે. ત્યારબાદ લાભપાંચમ સુધી કોઈપણ પ્રકારની લેવડદેવડ નથી થતી. અને ત્યારબાદ નવા વર્ષે નવા ચોપડા ખરીદીને પૈસાની લેવડદેવડ ચાલુ કરે છે.\nકારતક માસની વદ તેરસ એટલે કે દિવાળીનાં બે દિવસ પહેલાં આવતાં ધનતેરશે ધન્વંતરિનું પૂજન કરવામાં આવે છે. ધનતેરસને ‘ધનત્રયોદશી’ કે ‘ધન્વંતરિ જયંતિ’ તરીકે પણ ઓળખવામાં આવે છે, આ દિવસે રંગોળીમાં લક્ષ્મીજીનાં પગલાંની આકૃતિ ખાસ કરવામાં આવે છે. આ દિવસે નવું ધન, ખાસ તો સોનું-ચાંદી ખરીદવું તે શુકનવંતુ ગણાય છે. લોકો આ દિવસે ધનની પૂજા કરે છે. ધનતેરસના શુભદિને ધન-ધાન્ય સમૃદ્ધિના દેવ કુબેરની પૂજાનું પણ અનેરું મહત્ત્વ છે. લંકાના રાજા રાવણે પણ કુબેરની જ સાધના બાદ સુવર્ણ લંકા પ્રાપ્ત કરી હતી તેવો શાસ્ત્રોમાં ઉલ્લેખ છે. પૌરાણિક માન્યતા પ્રમાણે યમરાજે વરદાન આપેલું છે કે ધનતેરસના દિવસે જે મનુષ્ય દીપ-દાન કરશે (દીવડાઓ પ્રગટાવશે) તેનો જીવનદીપ એ દિવસે બુઝાશે નહીં. કથા પ્રમાણે ધનતેરસનું બીજું મહત્ત્વ એ પણ છે કે, બલીરાજાનાં કારાગૃહમાં પૂરાયેલ લક્ષ્મીજી તથા અન્ય દેવોને ભગવાન વિષ્ણુએ ધનતેરસના દિવસે મુક્ત કરાવ્યાં હતાં માટે આ દિવસ લક્ષ્મીપૂજનનો પણ માનવામાં આવે છે.\nકાળીચૌદશ એટલે દિવાળીની આગલી રાત. ધનતેરસ પછીનાં દિવસને કાળીચૌદશ તરીકે ઊજવવામાં આવે છે. આજનાં દિવસે ખીર અને વડા બનાવવાનો રિવાજ છે, તેમજ ખાસ કરીને તળેલી વસ્તુઓ બનાવીને ખાવામાં આવે છે. એથી જ કહેવાય છે કે ”જેટલું તેલ બળે તેટલો કકળાટ ટળે.” સાંજે ગૃહિણીઓ ઘર નજીકનાં ચાર રસ્તે કાણાંવાળા વડા અને પૂરી મૂકીને ઉતાર કાઢે છે. હનુમાનજીના મંદિરે હનુમાનજીને તેલ ચઢાવવામાં આવે છે. કાળીચૌદશને ‘નરક ચતુર્દશી’ અને ‘રૂપચૌદશ’ પણ કહે છે. ઘણા લોકો એમ માને છે કે આજના દિવસે સ્મશાનમાં સાધના કરવાથી તેમની બધી વિધિઓ પૂર્ણ થાય છે. કાળીચૌદશના દિવસને ઉપાસના, સાધના, હનુમંતપૂજન, યંત્રપૂજન, મંત્ર-તંત્રની આરાધના તેમજ અઘોર પંથીઓ રાત્રે સાધના કરવા માટે શ્રેષ્ઠ દિવસ ગણે છે.\nદિવાળી અથવા દીપાવલી એ હિન્દુ ધર્મનો મહત્ત્વપૂર્ણ તહેવાર છે. માનવીની અંદર રહેલા દુર્ગુણો પર સદ્ગુણોના વિજયના પ્રતિકરૂપે તેઓ માટીના નાનકડા કોડિયામાં રૂની દિવેટ બનાવીને મૂકેલા દીવામાં તેલ ભરીને તેને પ્રગટાવે છે. દીવો એ દિવાળીના પર્વ સાથે જોડાયેલ છે. હિન્દુ માન્યતા અનુસાર 14 વર્ષના વનવાસ બાદ રામના આગમન અને રાવણ પરના તેમના વિજયની ઉજવણીનું આ પર્વ મનાય છે. આ શબ્દ હિન્દીમાં દિવાલી અને નેપાળીમાં દીપાવલી કહેવાય છે, પરંતુ આજે પણ ભારતની દક્ષિણ અને પૂર્વની ભાષાઓમાં હજુ પણ દિવાળી શબ્દ તેના મૂળસ્વરૂપે જળવાઈ રહેલ છે. દિવાળીની ઉજવણી નિમિત્તે લોકો મીઠાઈઓ ખાય અને ખવડાવે છે તેમજ આ દિવસની રાત્રે વિવિધ પ્રકારના ફટાકડાં ફોડીને આતશબાજી કરે છે.\nનૂતનવર્ષના દિવસે લોકો પરસ્પર મળીને નૂતનવર્ષની શુભેચ્છાઓ આદાન-પ્રદાન કરે છે તેમજ દેવદર્શન કરી નવા વર્ષની તેજમય કામના કરે છે. નૂતનવર્ષ એટલે કારતક સુદ એકમ, જે દિવાળી પછીનો દિવસ છે, અને આ દિવસથી ગુજરાતીનું નવું વર્ષ શરૂ થાય છે. ગુજરાતીમાં જે રીતે મહિનાનાં પ્રથમ દિવસને પડવો અને બેસતો મહિનો કહેવામાં આવે છે તે જ રીતે વર્ષનાં પ્રથમ દિવસને “બેસતું વર્ષ” કહેવાય છે. આ દિવસથી વિક્રમ સંવત અને જૈન વીર સંવતનું વર્ષ ચાલુ થાય છે. નવા વર્ષ સાથે નવા સંકલ્પ પણ કરવામાં આવે છે અને તેને પૂર્ણ કરવા માટે વડીલોની આશિષ મેળવવામાં આવે છે.\nભાઈબીજ એટલે ભાઈ અને બહેનના પ્રેમનો બીજો એક તહેવાર. ભાઈબીજ કારતક સુદ બીજ હિંદુ વૈદિક પંચાગના વિક્રમ સંવત મુજબ વર્ષના પહેલા મહિનાનો બીજો દિવસ છે, ભાઈબીજના દિવસે ભાઈ બહેનના ઘરે જઈને ભોજન પ્રસાદ લઈ આશીર્વાદ મેળવે છે. આ દિવસે બહેનો પોતાના ભાઈના લાંબું આયુષ્ય અને સુખભર્યા જીવન માટે પ્રાર્થના કરે છે અને ભાઈઓ બહેનોને ભેટ આપે છે. ગુજરાતમાં આ દિવસે બહેન ભાઈને પોતના ઘેર ભોજન આમંત્રણ પાઠવીને ઉજવાય છે. ભાઈબીજનો તહેવાર ગુજરાત, મહારાષ્ટ્ર, હરિયાણા, ગોવા, પશ્ચિમ બંગાળ, કર્ણાટકમાં વધારે લોકપ્રિય છે. પૌરાણિક કથા મુજબ, યમુનાને યમની બહેન માનવામાં આવે છે ને આ દિવસે યમરાજા બહેન યમુનાને ત્યાં ભોજન માટે ગયા હતા. ત્યારથી જ આ પર્વ મનાય છે.\nલાભપાંચમ વિક્રમ સંવતના કારતક સુદ પાંચમના દિવસે મનાવવામાં આવે છે. લાભપાંચમ એ દિવાળીની રજાઓ બાદ નવા વર્ષના કામકાજનો પ્રથમ દિવસ. આજનો દિવસ કોઈપણ કાર્ય શરૂ કરવા માટે શુભ ગણાય છે. આજના દિવસને સૌભાગ્ય પંચમી અથવા શ્રી પંચમી કહેવાય છે, ઉપરાંત આ દિવસને જ્ઞાનપંચમી પણ કહેવામાં આવે છે. આજનો દિવસ સરસ્વતી અને લક્ષ્મી બંને દેવીઓનો છે.\nગુજરાતીલેક્સિકોન તરફથી આપ સૌને દિવાળી અને નૂતનવર્ષની હાર્દિક શુભકામનાઓ પાઠવીએ છીએ. આપનું નવું વર્ષ મંગળદાયી, સુખમય, સમૃદ્ધિમય, આરોગ્યદાયી અને આનંદમાં પસાર થાય તેવી અમારા અંતર આત્માથી પ્રભુને પ્રાર્થના………\nNo Response to “દીપોત્સવી પર્વ” »


શહેરમાં આજે કુલ નવા 77 કેસ નોંધાયા, પોઝિટિવ કેસનો આંકડો 622 એ પહોંચ્યો, મૃત્યુઆંક 22 થયો - Amreli Live\nઅમદાવાદમાં આજે કુલ 77નવા કેસ નોંધાયા છે. આમ પોઝિટિવ કેસનો આંકડો 622એ પહોંચ્યો છે. જ્યારે 22 લોકોના મોત નીપજ્યાં છે. અમદાવાદમાં દરિયાપુર, કાલુપુર, રામપુરા, દિલ્હી ચકલા, અસારવા, જમાલપુર અને મણિનગર જેવા વિસ્તારોમાંથી નવા કેસ નોંધાયા છે. આ ઉપરાંત આજે શહેરમાં કુલ3લોકોના મોત થયા છે.\nબદરુદ્દીન શેખની તબિયત લથડી\nકોંગ્રેસના સિનિયર કોર્પોરેટર બદરુદ્દીન શેખની તબિયત લથડી છે. કોરોના પોઝિટિવ આવતા બદરૂદ્દીન શેખને SVP હોસ્પિટલમાં દાખલ કરવામાં આવ્યા છે. જ્યાં હાલમાં તેમને વેન્ટીલેટર પર રાખવામાં આવ્યા છે. SVPના ડોકટરો દ્વારા તેમની વધુ સારવાર કરવામાં આવી રહી છે. SVP હોસ્પિટલના સુપરિન્ટેન્ડેન્ટ એસ. ટી. મલ્હાને Divyabhaskar સાથેની વાતચીતમાં જણાવ્યું હતું કે, ‘બદરુદ્દીન શેખને શ્વાસ લેવામાં તકલીફ પડતા તેઓને વેન્ટીલેટર પર રાખવામાં આવ્યા છે.’ ઉલ્લેખનીય છે કે, ગઈકાલે બદરુદ્દીન શેખના પત્નીનો પણ રિપોર્ટ પોઝિટિવ આવતા તેમને પણ હોસ્પિટલમાં દાખલ કરવામાં આવ્યા છે.\nકરફ્યુ ભંગના 74 ગુના નોંધી 82 લોકોની ધરપકડ કરી\nશહેરમાં ફરજ બજાવતાં 8 પોલીસ કર્મચારીઓ કોરોના પોઝિટિવનો ભોગ બન્યા છે. તેમના સંપર્કમાં આવેલા અને પરિવારના કુલ 60 લોકો ક્વૉરન્ટીન કરવામા આવ્યા છે. કરફ્યુગ્રસ્ત વિસ્તારમાં પોલીસકર્મીઓને PPE સ્યુટ આપવામા આવ્યા છે. પોલીસકર્મીઓના જમવાથી લઈ હેલ્થ ચેકઅપની તમામ પ્રકારનું ધ્યાન રાખવામાં આવે છે. 15 વિસ્તારમાં AMC દ્વારા કલસ્ટર ક્વૉરન્ટીન કરવામાં આવ્યા છે. જેમાં પૂરતો પોલીસ બંદોબસ્ત ગોઠવવામાં આવ્યો છે. કરફ્યુ ભંગના 74 ગુના નોંધી 82 લોકોની ધરપકડ કરી છે. કરફ્યુમાં જે છૂટ આપવામાં આવી છે તેમાં મહિલાઓ બિનજરૂરી ન નીકળે . સોશિયલ ડિસ્ટન્સ જાળવે તે જરૂરી બની છે. વોટ્સએપ નંબર પર લોકડાઉનના ફોટો અને વીડિયો મળે છે. એરપોર્ટ અને કૃષ્ણનગર પોલીસ સ્ટેશન વિસ્તારમાંથી તમાકુ, ગુટખા વગેરે વેંચતા અંગે પોલીસે ગુના નોંધ્યા છે. લોકો લોકડાઉનનો કડક અમલ કરે.\nકાલુપુર પોલીસ સ્ટેશનના PSI પણ પોઝિટિવ\nશહેરમાં આજ 45 જેટલા કેસો સામે આવ્યા છે જેમાં કાલુપુર પોલીસ સ્ટેશનના PSI પણ પોઝિટિવ હોવાનું સામે આવ્યું છે.ન્યુ સી.જી રોડ ઉપર આવેલા કીર્તન બંગલોમાં રહેતા અને એલજી હોસ્પિટલમાં ફરજ બજાવતા ડો.આકાશનો કોરોના રિપોર્ટ પોઝિટિવ આવ્યો છે. હાલ તેમને સારવાર હેઠળ ખસેડવામાં આવ્યા છે સાથે જ તેમના પરિવારને પણ ક્વોરેન્ટાઇન કરવામાં આવ્યો છે. ચાંદખેડાના જ વ્રજ પાસે આશુતોષ એપાર્ટમેન્ટમાં રહેતા પીએસઆઈ જેઓ કાલુપુર પોલીસ સ્ટેશન વિસ્તારમાં ફરજ બજાવે છે તેમને પણ પોઝિટિવ કેસ સામે આવતા સારવાર અર્થે દાખલ કરવામાં આવ્યા છે. આ પીએસઆઈના પરિવારજનોને પણ ક્વોરેન્ટાઇન કરવામાં આવ્યા છે અને તેમની સાથે સંપર્કમાં આવેલા પોલીસ કર્મચારીઓને હોમ ક્વોરેન્ટાઇન કરવામાં આવ્યા છે.\nમ્યુનિસિપલ કમિશનર વિજય નહેરાએ જણાવ્યું છેકે,કોરોનાને લગતી ઘણી માન્યતાઓ ખોટી સાબિત થઇ રહી છે. મનુષ્યોમાં ફેલાયેલો કોરોના વાઇરસ પડકારજનક છે અને તેની દરરોજ નવી માહિતી બહાર આવી રહી છે. કોરોનાનો પહેલો દર્દી હજુ પણ હોસ્પિટલમાં દાખલ છે. 35 દિવસ પછી પણ ચેપ હજુ દૂર થયો નથી. તેમણે ઉમેર્યું છેકે, સામે ચાલીને કેસ શોધતા ઘણી સફળતા મળી છે. એક મહિનામાં 500 કેસ શોધાયા છે, સર્વેના કારણે2લાખ કેસો ઓછા કર્યા છે.\nકોરોના વાઇરસના 6થી વધુ પોઝિટિવ કેસના પગલે ક્લસ્ટર ક્વોરન્ટીન કરવામાં આવેલા ગુલબાઇ ટેકરાના સ્લમ વિસ્તારમાં રહેતા સ્થાનિક લોકોએ હોબાળો કર્યો છે. ક્વોરન્ટીન કરવા લગાવાયેલા પતરા અને બેરીકેટ તોડી નાખ્યા હતા. લોકોએ આક્ષેપ કર્યો છેકે તંત્ર તરફથી તેઓને કોઈ સરખી મદદ નથી મળતી જેના કારણે તેઓને તકલીફ પડી રહી છે. ગુજરાત યુનિવર્સિટી પોલીસ ઘટના સ્થળ પર પહોંચી હાલ મામલાને થાળે પાડવાનો પ્રયાસ કરી રહી છે.મેયર બિજલ પટેલે ગુલબાઇ ટેકરા વિસ્તારના લોકોને ઘરમાં રહેવા અને પોલીસ તેમજ કોર્પોરેશનની ટીમને સાથ સહકાર આપવા અપીલ કરી હતી. પોલીસ અને કોર્પોરેશન તમારા માટે જ કામ કરે છે. મેયર બિજલ પટેલે ગુલબાઇ ટેકરા વિસ્તારના લોકોને ઘરમાં રહેવા અને પોલીસ તેમજ કોર્પોરેશનની ટીમને સાથ સહકાર આપવા અપીલ કરી હતી. પોલીસ અને કોર્પોરેશન તમારા માટે જ કામ કરે છે.


જુગનાગઢના કોમેડિયનને જેલમાં પહોંચાડ્યો કંગના રનૌતે, સોશિયલ મીડિયામાં છે 36નો આંકડો, કોમેડિયને કહ્યું, "કંગનાનો જરા પણ ડર નથી !"\nPosted on 10:07 am February 24, 2022 Author Niraj PatelComments Off on જુગનાગઢના કોમેડિયનને જેલમાં પહોંચાડ્યો કંગના રનૌતે, સોશિયલ મીડિયામાં છે 36નો આંકડો, કોમેડિયને કહ્યું, “કંગનાનો જરા પણ ડર નથી !”\nબોલિવૂડ અભિનેત્રી કંગના રનૌત અને ગુજરાતના જૂનાગઢના રહેવાસી કોમેડિયન મુનવ્વર ફારૂકી વચ્ચે સોશિયલ મીડિયા પર છત્રીસનો આંકડો જોવા મળી રહ્યો છે. મુનવ્વર ફારૂકીના ડઝનબંધ ટ્વીટ છે જેમાં તે કંગનાને નિશાન બનાવતો જોવા મળી રહ્યો છે. જોકે કહાનીમાં ટ્વિસ્ટ એ છે કે મુનવ્વર હવે કંગનાના ‘લોકઅપ’માં છે.\nમુનવ્વર કંગનાના શોનો હિસ્સો હોવાના સમાચાર આવતા જ તેના સમર્થકો અને વિરોધીઓ બંને દંગ રહી ગયા હતા. આ કારણ છે કે મુનવ્વરના સમર્થકોનો એક મોટો વર્ગ કંગના વિરોધી છાવણી છે, તેવી જ રીતે કંગનાના સમર્થકોનો એક મોટો સમૂહ મુનવરને નિશાન બનાવતો રહે છે. આવી સ્થિતિમાં મુનવ્વર આ શોનો ભાગ કેવી રીતે બન્યો?\nમુનવ્વર ફારૂકી 15 વધુ વિવાદાસ્પદ હસ્તીઓ સાથે શોમાં ભાગ લેશે. જ્યારે બોલિવૂડ લાઈફે તેને પૂછ્યું કે શું તે કંગના રનૌતથી ડરે છે. તેણે કહ્યું, ‘ના, ડરવાની કોઈ વાત નથી. તે વધુમાં વધુ શું કરી લેશે ? જો હું વધારે કરું તો તે મને શોમાંથી કાઢી મૂકશે. આ એક એન્ટરટેઈનમેન્ટ શો છે અને ત્યાં કોઈ કોઈનો જીવ નહીં લે. જોકે, મુનવ્વર ફારૂકી પણ માને છે કે તેની અને અભિનેત્રી કંગના રનૌતની વિચારધારા ઘણી અલગ છે.\nતેણે કહ્યું, ‘હું જાણું છું કે તે ખૂબ જ મજબૂત બોલે છે પરંતુ મારો અભિપ્રાય પણ ખૂબ જ મજબૂત છે. આ માત્ર બે લોકોના વિચારની વાત છે.’ મુનવ્વર ફારૂકીના શોમાં જોડાયા બાદ સોશિયલ મીડિયા પર મીમ્સનો પૂર આવી ગયો છે કે તે કંગના રનૌતના શોમાં જઈ રહ્યો છે. કોમેડિયન કુણાલ કામરાએ લખ્યું છે, ‘મુનાવર ફારૂકી અને કંગના એક જ શોમાં છે. ભક્તો મૂંઝવણમાં છે કે શોનો બહિષ્કાર કરવો કે નહીં.જ્યારે અન્ય એક વ્યક્તિએ લખ્યું છે કે, ‘વિચારધારાથી વિભાજિત, પરંતુ પૈસાના મામલે એક.’


શ્રીદેવી જેમ સુપરસ્ટાર શા માટે નથી બનવા માંગતી જાહ્નવી કપૂર? એક્ટ્રેસ એ કહી આ મોટી વાત\nHomeફિલ્મી દુનિયાશ્રીદેવી જેમ સુપરસ્ટાર શા માટે નથી બનવા માંગતી જાહ્નવી કપૂર? એક્ટ્રેસ એ કહી આ મોટી વાત\nશ્રીદેવી નેવુંના દાયકાની પ્રથમ સુપરસ્ટાર અભિનેત્રી હતી. આજે ભલે તે દુનિયામાં ન હોય, પણ તેની યાદો અને ફિલ્મો આજે પણ લોકોના મનમાં જીવંત છે. પોતાના કામ અને ચાહકોની સાથે અભિનેત્રીએ પણ તેના પરિવારની સંપૂર્ણ સંભાળ લીધી છે. તેની વચ્ચે અને જાહ્નવી કપૂર વચ્ચે જબરદસ્ત બોન્ડિંગ રહ્યો છે. જાહ્નવીએ 'ધડક'થી બોલિવૂડમાં પગ મૂક્યો હતો, ત્યારબાદ હવે તે ઘણા પ્રોજેક્ટ્સમાં વ્યસ્ત છે. આવી સ્થિતિમાં અભિનેત્રીએ થોડા સમય પહેલા જ એક ફોટોશૂટ કરાવ્યું હતું. આ ફોટોશૂટ દરમિયાન તેણે એક ઇન્ટરવ્યૂ આપ્યો હતો અને માતા શ્રીદેવી વિશે વાત કરી હતી.\nઆ મુલાકાતમાં જાહ્નવીએ માતા વિશે એવી વાત કરી હતી કે બધા ચોંકી ગયા હતા. ખરેખર, અભિનેત્રીએ તેની વાતોમાં કહ્યું હતું કે 'તે તેની માતાની જેમ સુપરસ્ટાર બનવા નથી માંગતી'.\nજાહ્નવીએ કહ્યું કે 'તે આને એક જવાબદારી માને છે. કારણ કે તે માને છે કે તેના પરિવાર અને માતાને પ્રેક્ષકો તરફથી ઘણો પ્રેમ મળ્યો. આ કારણે તેને પ્રેમ પણ મળી ગયો. હવે તે તે સાબિત કરવા માંગે છે અને તે માટે તેણે બમણું મહેનત કરવી પડશે.\nજાહ્નવી એ સાબિત કરવા માંગે છે કે તેની માતા અને પરિવારના કારણે તેને પ્રેક્ષકો તરફથી જે પ્રેમ મળે છે તે યોગ્ય છે. આ સાથે, અભિનેત્રીને લાગે છે કે તેની સ્ટાર્સમ કરતાં તેની માતા સાથેની પોતાની લાગણીઓને પૂર્ણ કરવી તે તેની જવાબદારી છે.\nઆટલું જ નહીં તેણે આગળ કહ્યું કે 'તે તેની માતાની જેમ મોટા સુપરસ્ટાર બનવાનું વિચારતી નથી. આ કહેવા પાછળ ઘણી લાગણીઓ તેના મનમાં છુપાઇ હતી.\nઆ સાથે જાહ્નવીને એવું નથી લાગતું કે તે શ્રીદેવીથી અલગ છે. તેમનું માનવું છે કે તેમના કાર્યમાં સમાન ભાવના છે. શ્રીદેવીએ જે રીતે કામ કર્યું, ડીએનએ અને કન્ડીશનીંગ જાહ્નવીની અંદર પણ છે. અભિનેત્રીએ કહ્યું કે તે સ્ટારડમ માટે નથી મરી રહી, પરંતુ તે અહીં સારી નોકરી કરવા માટે આવી છે.\nતે જ સમયે, એક મુલાકાતમાં જાહ્નવી કપૂરે પણ તેમના અંગત જીવન વિશે વાત કરી હતી અને કહ્યું હતું કે તેની માતા પોતે તેમના માટે એક છોકરો શોધવા માંગતી હતી. જાહ્નવીએ કહ્યું કે તેની માતા શ્રીદેવીએ છોકરાઓ પરના તેના પ્રેમ પર ક્યારેય વિશ્વાસ ન કર્યો કારણ કે તે સરળતાથી કોઈની સાથે પ્રેમમાં પડી જતી હતી, તેથી તેની માતા તેના માટે છોકરાની પસંદગી કરવા ઇચ્છતી હતી.\nજાહ્નવી કપૂરના જીવનનો સૌથી ખરાબ દિવસ સાબિત થયો હતો જ્યારે 24 ફેબ્રુઆરી 2018 ના રોજ તેની માતા શ્રીદેવીનું દુબઈની એક હોટલમાં નિધન થયું હતું. શ્રીદેવીના પતિ બોની કપૂર તેને હોટલના રૂમના બાથટબમાં બેભાન અવસ્થામાં મળી આવી હતી.


Chattisgarh first wife stoped husband second marriage - બીજા લગ્ન કરતા પતિને પહેલી પત્નીએ અટકાવ્યો – News18 Gujarati\nમંદિરમાં ચોરી છૂપેથી કરી રહ્યો હતો બીજા લગ્ન, ફેરા પહેલા અચાનક પહોંચી પહેલી પત્ની, પછી થઈ જોવાજેવી\nChattisgarh Crime News: ફેરા પહેલા જ પ્રથમ પત્ની મંદિરે પહોંચી ગઈ હતી અને લગ્ન (Marriage) અટકાવ્યા હતા. પતિની આવી કરતૂતથી પ્રથમ પત્ની અને તેના પરિવારજનોએ હોબાળો મચાવ્યો હતો.\nLast Updated : April 04, 2022, 21:31 IST\nપૂર્વ ધારાસભ્યની દીકરીએ કર્યા લવ મેરેજ, નારાજ પિતાએ 20 લાખમાં આપી હત્યાની સોપારી\nછત્તીસગઢ (Chattisgarh)ના જાંજગીર-ચંપા જિલ્લામાં એક શખ્સના બીજા લગ્ન (Wedding)ને લઈને મોટો હોબાળો થયો છે. ફેરા પહેલા જ પ્રથમ પત્ની મંદિરે પહોંચી ગઈ હતી અને લગ્ન (Marriage) અટકાવ્યા હતા. પતિની આવી કરતૂતથી પ્રથમ પત્ની અને તેના પરિવારજનોએ હોબાળો મચાવ્યો હતો. આ કેસમાં પોલીસે ફરિયાદ (Police complaint) નોંધી વધુ કાર્યવાહી હાથ ધરી છે.\nજાંજગીરના બિરા પોલીસ સ્ટેશન વિસ્તારમાં રહેતી દામિનીના લગ્ન7મે 2017ના રોજ બલોદા બજારના રહેવાસી સોમ પ્રકાશ નારાયણ જયસ્વાલ સાથે ધાર્મિક રીત-રિવાજોથી થયા હતા. દામિનીના સાસરિયાઓ દામિની પાસે2લાખ રૂપિયા અને મોટર સાયકલની માંગણી કરતા હતા અને તેના પર શારીરિક અને માનસિક ત્રાસ ગુજારતા હતા. ત્યારબાદ પતિએ છૂટાછેડા આપ્યા વગર બીજા લગ્ન કરવાનો પ્રયાસ કર્યો હતો.\n2 લાખ રૂપિયા અને મોટરસાઇકલની માગણી કરી\n15 જુલાઈ, 2017ના રોજ દામિનીએ આઈટીઆઈની પરીક્ષા આપી હતી, જેના કારણે દામિનીના સસરા લેખ રામ જયસ્વાલ તેને સાસરિયેથી પિયર મુકી આવ્યા હતા. એટલુ જ નહીં પણ2લાખ રૂપિયા અને મોટરસાઇકલની માગણી કરી હતી. પૈસા અને બાઇક આપ્યા પછી જ તેને સાસરિયે પરત ફરવા કહ્યું હતું.\nઆ પણ વાંચોઃ-Couple suicide: સુરતમાં પ્રેમી યુગલે તાપી નદીના કિનારે સજોડે જીવન ટૂંકાવ્યું\nઆવી માગણીના કારણે દામિનીના સંબંધીઓએ 10 જૂન, 2018ના રોજ સમાજના વડીલોની બેઠક બોલાવી હતી અને બેઠકમાં દામિનીના સાસરિયાઓના વર્તન અંગે ચર્ચા થઈ હતી. સામાજિક મિટિંગમાં દામિનીને આદરપૂર્વક લઈ જવાનું નક્કી થયું, પણ દામિનીના સાસરિયાં તેને લઈ જવા રાજી ન થયા.\nઆ પણ વાંચોઃ-firing: સુરતમાં પૂર્વ પ્રેમિકાનો પ્રેમ સંબંધ ચાલુ કરવા દબાણ, યુવકે યુવતીની બહેન ઉપર ફાયરિંગ કર્યું, ધરપકડ\nમંદિરમાં સંતાઈને કરી રહ્યો હતો બીજા લગ્ન\nદામિનીને તેના કેટલાક સંબંધીઓ દ્વારા ખબર પડી કે તેનો પતિ સોમપ્રકાશ નારાયણ બીજી યુવતી સાથે ગુપ્ત રીતે લગ્ન કરવા શિવનારાયણના મોટા મઠ મંદિરે ગયો હતો. આ વાત જાણ્યા બાદ દામિની શિવનારાયણના મઠ મંદિરે પહોંચી હતી અને ઝઘડો કર્યો હતો. વધતા જતા વિવાદને જોતા ડાયલ 112 અને શિવરીનારાયણ પોલીસની ટીમ ઘટના સ્થળે પહોંચી ગઈ હતી.\nઅને બંને પક્ષોની ફરિયાદના આધારે પોલીસ સ્ટેશનમાં કેસ દાખલ કરવામાં આવ્યો છે. બંને પક્ષોની પૂછપરછ કરવામાં આવી રહી છે. પોલીસને મળેલી માહિતી મુજબ આ વ્યક્તિ તેની પહેલી પત્નીથી છૂટાછેડા લીધા વિના બીજી વખત લગ્ન કરવા જઈ રહ્યો હતો, જેના પગલે હંગામો અને વાદ વિવાદ થયા હતા.\nFirst published: April 04, 2022, 21:24 IST\nTags: Chhattisgarh News, Crime news, Marriage


ગુજરાતી સિંગલ 'આયો રે' થયું રિલીઝ\nYou are here :HOME >> Entertainment >> Gujarati Rangbhoomi >> ગુજરાતી સિંગલ 'આયો રે' થયું રિલીઝ\n'આયો રે' ગીતમાં માં-દીકરાની કેમેસ્ટ્રી દર્શાવાઈ છે. લગભગ સાડા પાંચ મિનિટના આ ગીતમાં એક એવા દીકરાની વાત છે, જે લાંબા સમય વિદેશમાં છે અને કામના પ્રેશરમાં ઘરે નથી આવી શક્તો\nગીતનું એક દ્રશ્ય\nગુજરાતમાં ઠંડી ચમકારા બતાવી રહી છે. આ ઠંડીથી ગુજરાતીઓ ભલે થથરતા હોય, પરંતુ NRGs માટે તો આ જ સમય એક અવસર છે, ઉત્સવ છે. વર્ષોથી ભણવા કે પછી કામકાજ માટે વિદેશમાં સ્થાયી થયેલા નોન રેસિડેન્ટ ગુજરાતીઓ શિયાળામાં જ યાયાવર પક્ષીઓની જેમ પોતાના વતનમાં ઉતરી આવે છે. અને પરિવારમાં સર્જાય છે મિલનનો અદભૂત અવસર. આવા જ એક અવસરની વાત કરે છે રિસન્ટલી રિલીઝ થયેલું ગુજરાતી સિંગલ આયો રે.\nગીતના રાઈટર, કમ્પોઝર અને સિંગર કુશલ ચોક્સીનું આ નવમું ગુજરાતી સિંગલ છે. આ પહેલા 2016માં તેમનું 'તારી ગમતી વાતો' સૌથી વધારે હિટ થયું હતું. આ ગીતમાં પણ મા-દીકરાના રિલેશનની જ વાત કહેવાઈ હતી. આ ગીતને સારો રિસ્પોન્સ મળ્યા બાદ કુશલ ચોક્સી બે વર્ષ બાદ ફરી એક વખત આવું જ ગીત લઈને આવ્યા છે. 'આયો રે' ગીત વિશે કુશલ ચોક્સીનું કહેવું છે કે,'આ ઈમોશન્સ હું પણ અનુભવી ચૂક્યો છું. એટલે આ રિલેશનની લાગણી શબ્દોમાં ઉતારવી મને વધુ ગમે છે.' સિંગર કમ્પોઝર કુશલ ચોક્સી આમિર ખાનની ફિલ્મ 'સિક્રેટ સુપરસ્ટાર'માં ગીત ગાઈ ચૂક્યા છે. તો ફાલ્ગુની પાઠક સાથેનો તેમનો ગરબો કાનો ક્યારે આવશે પણ હિટ થયો હતો.\nવૃદ્ધાશ્રમમાં રિલીઝ કરાયું છે ગીત\nઆ ગીતની ખાસ વાત એ છે કે કુશલ ચોક્સીએ ગીતના શબ્દો માત્ર અડધો કલાકમાં જ લખ્યા છે. તો ગીતનું શૂટિંગ-એડિટિંગ પણ માત્ર બે જ દિવસમાં થયું છે. ગીતના ડિરેક્ટર આશિની પટેલ કહે છે, 'જ્યારે કુશલે આવું ગીત શૂટ કરવાની વાત કરી તો હું રેડી જ હતી. અમે કામ શરૂ કર્યું. યશને વાત કરી, એને પણ પ્રોજેક્ટ ગમ્યો અને તે પણ ઈન્વોલ્વ થયો. અમે સવારે શૂટ શરૂ કર્યું અને સાંજે ગીત આખુ શૂટ થઈ ગયું. તાત્કાલિક બીજા જ દિવસે એડિટિંગ પતાવ્યું. અને આમ બે જ દિવસમાં ગીત રેડી હતું.'\n'આયો રે' ગીતમાં માં-દીકરાની કેમેસ્ટ્રી દર્શાવાઈ છે. લગભગ સાડા પાંચ મિનિટના આ ગીતમાં એક એવા દીકરાની વાત છે, જે લાંબા સમય વિદેશમાં છે અને કામના પ્રેશરમાં ઘરે નથી આવી શક્તો. મમ્મીની યાદ આવે છે, પણ કામના ભાર નીચે દબાઈ જાય છે. આવામાં ક્રિસમસ વેકેશનમાં આ દીકરો ગુજરાત આવીને પોતાની મમ્મીને સુખદ સરપ્રાઈઝ આપે છે. આ આખીય લાગણીભીની વાત માત્ર સાડા પાંચ મિનિટમાં સુંદર રીતે કહેવાઈ છે. નીચે ક્લિક કરીને જુઓ ગીત.\nઆ પણ વાંચોઃ ગુજરાતી આઇકૉનિક ફિલ્મ અવૉર્ડ્સનું સફળ આયોજન\nઆ વીડિયો સોંગને આશિની પટેલે ડિરેક્ટ કર્યું છે. તો ગીતના શબ્દો લખ્યા છે કુશલ ચોક્સીએ. સાથે જ ગીતમાં અવાજ પણ તેમણે જ આપ્યો છે. અને કમ્પોઝ પણ કુશલ ચોક્સીએ જ કર્યું છે. સાથે જ સ્ક્રીન અપિરિયન્સ કર્યો છે છેલ્લો દિવસ ફેમ યશ સોનીએ. માં-દીકરાના લાગણીભીના રિલેશનને દર્શાવતા આ ગીતના યુ ટ્યુબ પર વ્યુઝ સડસડાટ વધી રહ્યા છે.


પત્નિની અરજી અને પોલીસ સ્ટેશનના ધક્કાથી ત્રાસી થોરખાણના મોહિત રાંકે આજીડેમ બગીચામાં ઝેર પીધું\nદોઢેક વર્ષ પહેલા મંદિરમાં લગ્ન કર્યા છેઃ બે મહિનાથી પત્નિ મિનાક્ષી રિસામણે છેઃ મોહિતના ભાઇએ કહ્યું-છુટુ કરવાના લાખો રૂપિયા માંગી ધમકી અપાતાં મોહિત ડરી ગયો\nતસ્વીરમાં ઝેર પી લેનાર મોહિત, તેની પત્નિ સાથેનો ફાઇલ ફોટો અને વિગતો જણાવનાર તેના ભાઇ દિનેશભાઇ જોઇ શકાય છે.\nરાજકોટ તા. ૨૫: બાબરાના થોરખાણ ગામે રહેતાં મોહિત મનસુખભાઇ રાંક (ઉ.વ.૨૯) નામના પટેલ યુવાને આજે સવારે પોતાના ગામેથી રાજકોટ આવી આજીડેમ બગીચામાં જઇ ઝેર પી લઇ તેના ભાઇને ફોન કરતાં કોઠારીયા ચોકડી પાસે રહેતાં તેના ભાઇ દિનેશભાઇ રાંકે તુરત જ ત્યાં પહોંચી જઇ તેને સારવાર માટે સિવિલ હોસ્પિટલમાં ખસેડ્યો છે. દિનેશભાઇએ આક્ષેપો સાથે જણાવ્યું હતું કે નાના ભાઇ મોહિતની પત્નિ મિનાક્ષી હાલ ઘંટેશ્વર તેના માવતરે રિસામણે છે. તેણે અરજી કરી હોઇ છેલ્લા આઠ દસ દિવસથી મારા ભાઇને રાજકોટ મહિલા પોલીસ સ્ટેશને બોલાવવામાં આવતો હતો. પત્નિની કારણ વગરની કનડગત અને સતત રાજકોટના ધક્કાથી કંટાળી જઇ તેણે આ પગલુ ભર્યુ છે.\nમોહિતે આજીડેમના બગીચામાં ઝેર પી લેતાં સિવિલ હોસ્પિટલમાં દાખલ કરવામાં આવતાં હોસ્પિટલ ચોકીના સ્ટાફે આજીડેમ પોલીસને જાણ કરતાં એએસઆઇ વી. બી. સુખાનંદી નિવેદન લેવા રવાના થયા હતાં. મોહિત બે ભાઇ અને એક બહેનમાં નાનો છે અને ખેતી કરી ગુજરાન ચલાવે છે. દિનેશભાઇએ વિગતો આપતાં કહ્યું હતું કે- મારા ભાઇ મોહિતે પ્રથમ લગ્ન લોધીકાની યુવતિ સાથે કર્યા હતાં. એ તેના લવમેરેજ હતાં. પરંતુ લગ્નના ત્રણ જ દિવસ બાદ બંનેને મનમેળ ન થતાં છુટા પડી ગયા હતાં.\nએ પછી આજથી દોઢેક વર્ષ પહેલા મારા ભાઇ મોહિતનો પરિચય ચોટીલાના એક વ્યકિત મારફત ઘંટેશ્વરની મિનાક્ષી સાથે થયો હતો. બંને વચ્ચે ઓળખાણ બાદ પ્રેમ થતાં મંદિરમાં હારતોરા કરી લગ્ન કર્યા હતાં. પરંતુ એ પછી નાની નાની વાતે મોહિત સાથે તેના પત્નિ મિનાક્ષીએ માથાકુટ ચાલુ કરી હતી. મારા ભાઇ મોહિતે દાગીના વેંચીને તેને પૈસા આપ્યા હતાં. થોડો સમય બધુ ઠીક ચાલ્યું હતું. પરંતુ પછી ફરીથી માથાકુટ ચાલુ થઇ હતી.\nછેલ્લા બે મહિનાથી મિનાક્ષી તેના માવતરે રાજકોટ આવી ગઇ છે અને તેણે મહિલા પોલીસમાં અરજી કરી છે. આ કારણે પોલીસ છેલ્લા બાર પંદર દિવસથી સતત મારા ભાઇ મોહિતને ફોન કરી બોલાવે છે અને એ દરરોજ રાજકોટના ધક્કા ખાય છે. આજે તેણે રાજકોટ આવી આજીડેમ બગીચામાં જઇ દવા પીધા બાદ મને ફોન કરી હવે મારી રાહ ન જોતાં હું દવા પી લઉ છું તેમ કહેતાં હું ત્યાં પહોંચ્યો હતો અને તેને હોસ્પિટલે ખસેડ્યો હતો.\nપોલીસે આ અંગે વિશેષ તપાસ હાથ ધરી છે. મોહિતનો તેની પત્નિ સાથેનો ફોટો ભાઇ દિનેશભાઇ રાંકે આપ્યો હતો. તેના આક્ષેપો અંગે પોલીસ તપાસ કરી રહી છે. તેણે એમ પણ કહ્યું હતું કે મિનાક્ષીના આ ચોથા લગ્ન છે અને મારા ભાઇના બીજા લગ્ન છે. તેની પત્નિ કેસ કરી બધાને ફસાવી દેવાની ધમકી આપતી હોઇ તેનાથી પણ મોહિત કંટાળી ગયો હતો. તેમ દિનેશભાઇએ વધુમાં કહ્યું હતું.\nદસ દિવસમાં મને પૈસા પહોંચાડી દેજો, નહિતર બધાય ઢીબાશે!\nદિનેશભાઇએ મિનાક્ષી જે રીતે વાત કરે છે તેની ઓડિયો કલીપ પણ રજૂ કરી છે. જેમાં મિનાક્ષી કહે છે કે જો મેં કેસ કર્યો તો તમેય જાશો, તમારા બેન-બનેવી એમ બધાય જાશે. જેટલા લગ્નમાં આવ્યા છે એ બધા જાશે. મને કંઇ ફેર નહિ પડે. તમારાય જાશે અને મારાય જાશે. દસ દિવસમાં તમે ગમે ત્યાંથી પૈસાની વ્યવસ્થા કરી મને પહોંચાડી દેજો. નહિતર મેં કેસ કર્યો તો બધાય આમાં ઢીબાશે.


અનાર પચીસ વર્ષની થઈ ત્યાં સુધી કદીય એની માતૃભૂમિ ભારતમાં આવી જ ન હતી. અનારના પપ્પા સુશીલભાઈનાં બધાં સગાં અમેરિકામાં સ્થાયી થયાં હતાં. તેથી ભારતમાં આવવાનો કોઈ પ્રસંગ ઉપસ્થિત થયો ન હતો. લગ્નપ્રસંગ પણ અમેરિકામાં ઉજવાતો. જ્યારે જ્યારે વેકેશન પડે ત્યારે સુશીલભાઈ દુનિયાના બીજા દેશોમાં જવાનું ગોઠવતા. અનારની મમ્મી બેલા ભારત જવાની વાત ઉચ્ચારે ત્યારે તરત સુશીલભાઈ બોલતા, ‘શું દાટ્યું છે ... [વાંચો...]


મોત પહેલા સુશાંત સિંહ રાજપૂત- લૉરેન ગૉટલિબનું Whatsapp Chat વાયરલ | whatsapp chat of sushant singh and lauren gottlieb goes viral - Gujarati Oneindia\n28 min ago કેજરીવાલ સરકાર દિલ્હીમાં 299 જળાશયો અને9તળાવો વિકસાવશે\n| Published: Tuesday, June 23, 2020, 11:10 [IST]\nસુશાંત સિંહ રાજપૂતના નિધનને એક અઠવાડિયાથી વધુનો સમય થઇ ગયો છે. સુશાંતની હત્યા થઇ કે આત્મહત્યા હતી તે દિશામાં પોલીસ તપાસ કરી રહી છે. જો મામલો સુસાઇડનો પણ છે તો આની પાછળનું કારણ શું હોય શકે છે. આ દરમિયાન ગત એક અઠવાડિયામાં સોશિયલ મીડિયા પર સુશાંતના કેટલાય વીડિયો વાયરલ થયા. જેનો નેપોટિઝ્મ સાથે જોડવામાં આવ્યો. સુશાંતના કેટલાય દોસ્તોએ પોતાના અનુભવને શેર કર્યો કે સુશાંત કેવી રીતે હંમેશા ઉત્સાહિત અને એનર્જીથી ભરપૂર રહેતા હતા.\nઝલક દિખલા જામાં જોવા મળી ચૂકેલ એક્ટ્રેસ અને કોરિયોગ્રાફર લૉરેન ગૉટલિબે દિવંગત અભિનેા સુશાંત સિંહ રાજપૂત સાથે થયેલ જૂની ચેટનો સ્ક્રીનશોટ શેર કર્યો. આ વાતચીતમાં સુશાંત કહી રહ્યા છ કે તેઓ બહારથી આવ્યા હતા, પરંતુ તેમણે ક્યારેય પણ સપના જોવાનું બંધ નથી કર્યું.\nસુશાંતે જણાવ્યો ટીવી એક્ટ્રેસનો સંઘરષ\nલૉરેને સુશાંત સિંહ રાજપૂત સાથે વર્ષ 2016માં ધોની રિલીઝ પહેલાની વાતચીત શેર કરી છે. જણાવ્યું કે એક્ટર મોટા દિલવાલા હતા. આ વોટ્સએપ ચેટમાં સુશાંત સિંહ રાજપૂતે એક ટીવી એક્ટરના ફિલ્મ ઈન્ડસ્ટ્રીમાં થતા સંઘર્ષ વિશે લખ્યું છે.\nલૉરેને સુશાંતને કહ્યું બૉલીવુડ ફિલ્મ કરવી છે\nઆ મેસેજમાં સુશાંતે પહેલા લૉરેનના કામ અને બાકી ચીજો પર સાધારણ વાત કરી. લૉરેને જણાવ્યું કે મારી ફિલ્મ કેટલાક અઠવાડિયા પહેલા રિલીઝ થઇ છે. અને બૉક્સ ઑફિસ પર કમાલ કરી રહી છે. તે જણાવે છે કે તેની પંજાબી ફિલ્મે બૉક્સ ઑફિસ ધમાલ મચાવી દીધી હતી. જે બાદ લૉરેન લખે છે કે તે બૉલીવુડ ફિલ્મ કરવા માંગે છે. નાના રોલની ના પાડું છું જોઇએ હવે ક્યારે થાય છે.\nમારી પસંદને કારણે સર્વાઇવ રી શક્યો\nજેનો જવાબ આપતા સુશાંત કહે છે કે તું જાણે છે ટીવીથી ફિલ્મમાં આવવું બહુ મુશ્કેલ છે. પરંતુ હું મારી પસંદના કારણે સર્વાઇવ કરી શક્યો. પહેલા તારે ખુદને કન્વિન્સ કરવાની છે. જો મારા જેવો એવરેજ લુકિંગ છોકરો એવરેજ ટેલેંટ અહીં જગ્યા બનાવી શકે છે તો તું પણ બનાવી શકે.\nમારા માટે લાંબો રસ્તો છે\nતમારે પાસે બધું છે. ટેલેન્ટ અને કેલિબર. હું માત્ર સારો છું. કેમ કે મારી પાસે વધુ એવરજ છે. પરંતુ મારા માટે બહુ લાંબો રસ્તો છે.\nવાતચીતે મારું દિલ તોડી દીધું\nઆ વાતને શેર કરતા લૉરેને લખ્યું કે આજે ફાઇનલી હું સુશાંત સાથે આટલા વર્ષોમાં વેટ્સએપ મેસેજ પર થયેલ વાતચીત પર નજર ફેરવી. મેસેજ વાંચતી વખતે એક અંશ મળ્યો જેણે એકવાર ફરી મારું દિલ તોડી દીધું.\nજેવું સુશાંત કરતા હતા\nઆ વાતચીતમાં એકબીજાના સપના માટે પ્રેમ અને સપોર્ટ હતો. મને સુશાંત સાથે ઉંડું કનેક્શન લાગતું હતું, અમે બંને જ ઇન્ડસ્ટ્રીમાં બાહરી હતા. હું તમામને જણાવવા માંગુ છું ક આ પ્રેમ અન સપોર્ટથી એકબીજા સાથે વર્તવું જોઇએ, જેવું સુશાંત કરતા હતા.\nહું આસપાસ ખુબ નેગેટિવિટી અને નફરત જોઇ રહી છું\nહું આસપાસ ખુબ નેગેટિવિટી અન નફરત જોઇ રહી છું. હું તમને જણાવવા નથી માંગતી કે શોક કેવી રીતે મનાવીએ. આ અઠવાડિયે તો મારા વધુ ખરાબ હાલત છે. પરંતુ સુશાંતની વિરાસતનું સન્માન કરવાની બેસ્ટ રીત છે- Be The Bright, Beautiful, Loving Light\nsushant singh rajput rajput bollywood news in gujarati bollywood lauren gottlieb સુશાંત સિંહ રાજપૂત\nwhatsapp chat of sushant singh and lauren gottlieb goes viral\nStory first published: Tuesday, June 23, 2020, 11:10 [IST]


અમારી ટીમ - Rmapack.com\nઅમે, આઇએપીએક્સ એ એક આંતરરાષ્ટ્રીય કોર્પોરેશન જૂથ છે જે પેકેજિંગ મશીનરીના ઉત્પાદન અને વેચાણના વેચાણ, સંશોધન અને વિકાસમાં રોકાયેલું છે. આઈએપીએકે ચીનમાં ટોચની પેકેજિંગ મશીનરી ઉત્પાદક છે. આઇએપીએક્સ શાંઘાઈમાં આવેલું છે, તે વિજ્ઞાન અને તકનીકી શિક્ષણનું એક શહેર છે, જેમાં ઉચ્ચ ભૌગોલિક સ્થાન અને અનુકૂળ વાહનવ્યવહાર છે.\n800 થી વધુ કર્મચારીઓ સાથે, આઇએપીએક્સે માત્ર પેકેજીંગ સાધનોની તક આપતી નથી, પણ પેકેજીંગ સોલ્યુશન ઓફરિંગમાં પણ ફાયદો ઉઠાવ્યો છે.\nIAPACK ચોક્કસપણે જાણે છે કે સંશોધન અને ડિઝાઇન કેટલું મહત્વપૂર્ણ છે. સંશોધન અને ડિઝાઇન માટે આશરે 200 લોકોના જૂથનો માલિક, કુલ કર્મચારીઓમાંથી 1/4.\nતેમાંના મોટા ભાગના ઓછામાં ઓછા સંબંધિત બેચલર ડિગ્રી ધરાવે છે. તેથી આઇએપીએકેએ મશીનરી મેન્યુફેકચરિંગ ટીમના સંશોધન અને ડિઝાઇનના એક જૂથને અપનાવી છે, જે મુખ્યત્વે પેકિંગની જરૂર હોય તેવા તમામ વિવિધ ક્ષેત્રના સાહસો માટે સેવા આપવા માટે સમર્પિત છે. તેથી જ કસ્ટમાઇઝ્ડ પેકિંગ સોલ્યુશન ઉપલબ્ધ થશે.\nIAPACK જાણે છે કે સારી ડિઝાઇનને સંપૂર્ણ રીતે સમજી શકાય અને ઉત્પાદનમાં વ્યક્ત કરવાની જરૂર છે. સુપિરિયર ઇજનેરો ઉત્પાદન પ્રક્રિયામાં સામેલ છે તેની ખાતરી કરવા માટે કે દરેક ડિઝાઇન અથવા દરેક કસ્ટમાઇઝ કરેલ વિગતવાર મશીન ઉત્પાદન દરમિયાન સંપૂર્ણપણે વ્યક્ત કરવામાં આવી છે. અમે સમગ્ર મશીનરી ઉત્પાદનની પ્રક્રિયાને સમાપ્ત કરવા માટે વૈશ્વિક ધોરણે અદ્યતન ઉત્પાદન ધોરણ સાથે સખતપણે અરજી કરીએ છીએ. સી.એન.સી. કેન્દ્ર અને ઘરના લેસર કટીંગના ભાગો પણ ખર્ચ અને ગુણવત્તાને નિયંત્રિત કરવા માટે નિરીક્ષણ કરવામાં આવે છે. ગ્રાહક માટે જવાબદાર હોવું, ઝૉંગલાઇથી કાર્યરત વલણ છે.\nએન્ટરપ્રાઇઝની સફળતા પણ સારા વેચાણથી સંબંધિત છે. આઈએપીએક્સમાં ઘરેલુ અને વિદેશી બજારો માટે, 100 થી વધુ કર્મચારીઓ સહિત વિશ્વભરમાં ફેલાયેલ સેલ્સ નેટવર્ક છે. ગ્રાહકની પેકેજિંગ આવશ્યકતાના મુદ્દાને મેળવવા માટે તેઓ સીમા પર હોય તેટલા જ વ્યવસાયિક અને વ્યાવસાયિક હોવા જરૂરી છે.\nવેચાણ સેવા વિભાગ પછી\nસેવા અને સંતોષમાં કોઈ અંત નથી. 50 લોકો સેવા વિભાગના સિદ્ધાંત માટે કામ કરી રહ્યું છે. ફોન સેવા, મેઇલ સંચાર અને બારણું દરવાજા સ્થાપન અને પ્રશિક્ષણ સેવા આઇએપીએક દ્વારા ઉપલબ્ધ છે. આઇએપીએક્સ (IAPACK) ના સર્વિસ એન્જિનિયર્સ સાથે, ગ્રાહક અમારા વ્યાવસાયિક જ્ઞાન અને અનુભવના વર્ષોમાં વિશ્વાસ અનુભવી શકે છે. જો કોઈ સેવા વિનંતી હોય, સ્પેર પાર્ટ્સ ઑર્ડરિંગ અથવા અન્ય પ્રશ્નો, તો અમારો સંપર્ક મફત લાગે.\nમલ્ટી-હેડ સ્કેલવાળા મોટા કણો માટે પાળેલાં ખોરાકની આપમેળે રોટરી બેગ આપેલ પેકેજિંગ મશીન\nનટ્સ વર્ટિકલ ફોર્મ સીલ મશીન ભરો, ફોર્મ સીલ પાઉચ મશીન ભરો


Blood donation camp was organized in Danta village of Khambhaliya\nખંભાળીયાના દાંતા ગામે યોજાયો રક્તદાન કેમ્પ\nખંભાળીયા તા. ૧૨ઃ દેવભૂમિ દ્વારકા જિલ્લાના જામખંભાળીયા તાલુકાના દાંતા ગામે સ્વ. શિવરાજસિંહ જાડેજાના જન્મદિવસની સ્મૃતિમાં દાંતાની સરકારી શાળામાં મહારક્તદાન કેમ્પ યોજાયો હતો તેમાં ગુજરાત રાજ્યના મંત્રી ધર્મેન્દ્રસિંહ જાડેજાએ હાજરી આપી હતી.\nઆ કેમ્પના કાર્યક્રમમાં લોકોને સંબોધતા મંત્રીએ જણાવ્યું કે, રક્તદાન એજ મહાદાન છે. લોહીએ એક જ એવી વસ્તુ છે જે વૈજ્ઞાનિકો પણ તેનું ઉત્પાદન કરી શકતા નથી અને લોકો આ મહારક્તદાનમાં લોહી આપીને બીજા લોકોને નવું જીવન આપી રહ્યા છે. તેમજ તેમણે શાળાના આચાર્યને જિલ્લાકક્ષાએ શ્રેષ્ઠ શિક્ષકનો એવોર્ડ મળતા તેમને અભિનંદન આપ્યા હતા. અને આ રક્તદાનમાં લોહી આપનાર તમામ લોકોને રાજ્યસરકાર વતી અભિનંદન આપ્યા હતા. તેમજ રક્તદાનમાં રક્તદાન કરનાર લોકોની શુભેચ્છા મુલાકાત પણ કરી હતી.\nઆ કાર્યક્રમમાં શાળાના આચાર્ય નરિયાપરા રવિકુમારે પ્રાસંગિક સંબોધન કર્યું હતું. અને મંત્રીએ પ્રમાણપત્ર આપી સન્માનિત કર્યા હતા. આ કાર્યક્રમમાં દેવભૂમિ દ્વારકા જિલ્લા ભાજપ ઉપપ્રમુખ લાખાભાઈ પિંડારીયા, દાંતા ગામના ઉપસરપંચ, દાંતા ગામની શાળાનો સ્ટાફ તેમજ ગ્રામજનો ઉપસ્થિત રહ્યા હતા.


૬૦૦૦ લોકો ભેગાં થયાં ત્યારે સરકાર શું કરી રહી હતી? જવાબ આપો\nહાઇકોર્ટે સરકારને ઝાટકી\nતાપીમાં કાંતિ ગામિતની પૌત્રીની સગાઈ પ્રસંગમાં ભીડનો મામલો : ગુજરાત હાઈકોર્ટે દ્યટનાને સુઓમોટો તરીકે લીધી : ગુજરાત સરકારને હાઈકોર્ટની ફટકાર\nઅમદાવાદ, તા.૨: ગુજરાતમાં હાલ કોરોનાકાળ દરમિયા રાજય સરકાર દ્વારા લગ્ન પ્રસંગમાં ૨૦૦ લોકોને છૂટ આપી છે ત્યારે ગઇકાલે તાપી ખાતે ભાજપના પૂર્વ મંત્રીની પૌત્રીની સગાઇમાં કોરોના ગાઇડલાઇનના લીરેલીરા ઉડેલા જોવા મળ્યાં હતા. જો કે ગુજરાત હાઇકોર્ટે આ દ્યટનાને સુઓમોટો તરીકે લીધી અને રાજય સરકારને આ મામલે ફટકાર કરતા જણાવ્યું ૬ હજાર લોકો એકઠા થયા ત્યારે તમે શું કરતા હતા.\nતાપીમાં કાંતી ગામિતની પૌત્રીની સગાઇમાં પ્રસંગમાં ભીડના મામલાને ગુજરાત હાઇકોર્ટે સુઓમોટો તરીકે લીધી છે. હાઇકોર્ટે જણાવ્યું કે તાપીમાં એકત્રિત થયેલી ભીડ અમે જોઇ છે.\nગુજરાત હાઇકોર્ટે આ મામલે સરકારને ફટકાર કરતા કહ્યું કે ૬ હજાર લોકો એકઠા થયા ત્યારે તમે શું કરતા હતા. હાઇકોર્ટે સરકારને સવાલ કર્યો છે કે સમારોહમાં આટલી ભીડ કયાંથી આવી.\nભાજપના નેતા કાંતિ ગામિતે પોતાની ભૂલ સ્વીકારી હતી અને માફી માંગી હતી. કાંતિ ગામિતે કહ્યું હતું કે, આટલી મોટી સંખ્યામાં લોકો આવ્યા તે માટે હું માફી માંગુ છું, હવે હું સાચવીશ. ગામડામાં કોરોનાના કેસ ઓછા છે તેમ સમજીને લોકો આવ્યા હતા. સગાઈ જ કરવાની છે તેમ માનીને અમે કાર્યક્રમ યોજયો હતો. થઈ ગયુ એ થઈ ગયું. અમે આમંત્રણ નહોતુ આપ્યું, પરંતુ ગામડામાં લોકો આવી જ રીતે આવી જાય છે. વોટ્સએપના આમંત્રણ પર લોકો આવ્યા હતા. જેને લઇને અમે ૧૫૦૦થી ૨૦૦૦ લોકોનું જમવાનું તૈયાર રાખ્યું હતું.\nભાજપ નેતા કાંતિ ગામીતના પૌત્રીના સગાઇ પ્રસંગમાં મોટી સંખ્યામાં લોકો ગરબા રમતા નજરે પડ્યા હતા. કોરોના સંકટ સમયે સામાજિક અંતરના ધજાગરા ઉડયા હતા. કાંતિ ગામીત ભાજપના પૂર્વ ધારાસભ્ય છે. ત્યારે સવાલ એ છે કે લોકો માટે નિયમો, નેતાઓ માટે નિયમો કયારે? કાંતિ ગામીતની પૌત્રીની સગાઇમાં હજારો લોકો ઉમટયાં હતા.\nતાપીમાં સામાજિક અંતરના ધજાગરા ઉડાડવાના મામલે ભાજપના નેતા કાંતી ગામિતને પોલીસ સ્ટેશન બોલાવાયાં હતા. જેમાં ભાજપના નેતા કાંતી ગામિતે સોનગઢ પોલીસ સ્ટેશનના ભ્ત્દ્ગચ જવાબ આપ્યાં હતા. આમ હાલ મળતી વિગત અનુસાર સોનગઢ પોલીસ જયાં પ્રસંગ યોજાયો હતો તે સ્થળ પર જઇ તપાસ હાથ ધરી છે.


5 તમારે ઇટાલીની મુસાફરી કરવાની જરૂર છે – વોકર\n5 તમને ઇટાલીની મુસાફરી કરવાની જરૂર પડશે\nઇટાલી રોમાંસનો દેશ છે, સુંદર દ્રશ્યો અને મનોહર ભોજન. ટસ્કનીની ટેકરીઓથી લઈને રોમની ધમાલ સુધી, ઇટાલી પાસે દરેક માટે અન્વેષણ કરવા માટે કંઈક છે. પરંતુ જ્યારે લોકો વિશ્વભરમાંથી ઇટાલીની મુસાફરી કરે છે, ઘણા લોકો જરૂરી વસ્તુઓ પાછળ છોડી દે છે.\nહકિકતમાં, ઘણા લોકો એવી કેટલીક ચીજો વિશે વિચારતા પણ નથી જે તેઓએ સાથે લાવવી પડશે.\nદાખ્લા તરીકે, ઇટાલિયન નથી જાણતા? તમે કદાચ રોમ અથવા નેપલ્સમાં બીજી ભાષા બોલવાથી દૂર થઈ શકશો, પરંતુ જો તમે "બૂટની હીલ" પર જાઓ છો,”અથવા પુગલિયા, તમે તમારી સાથે વ voiceઇસ અનુવાદ એપ્લિકેશન લાવવા માંગો છો.\nજો તમે ઇટાલીની યાત્રા કરવાનું વિચારી રહ્યા છો, તમારી મુસાફરીને વધુ આનંદપ્રદ બનાવવા માટે નીચેની આઇટમ્સ સાથે લાવવાનું ભૂલશો નહીં:\n1. ઇલેક્ટ્રિક એડેપ્ટર અને કન્વર્ટર\nઇટાલી છે ત્રણ મુખ્ય પ્લગ પ્રકારો: સી, એફ અને એલ. જો તમે વિશ્વના વિવિધ ભાગોમાંથી છો, તમારું પ્લગ ઇટાલીમાં સંભવિત કામ કરશે નહીં. તમને એ પણ મળશે કે વોલ્ટેજ 230V અને 50Hz છે. આનો મતલબ શું થયો?\nતમારે બંનેને એડેપ્ટરની જરૂર પડી શકે છે અને કન્વર્ટર.\nએડેપ્ટર તમને ઇટાલીમાં તમારા પરંપરાગત પ્લગનો ઉપયોગ કરવાની મંજૂરી આપશે. કન્વર્ટર એ હજી વધુ મહત્વનું છે કારણ કે તે તમારા ઉપકરણોને યોગ્ય રીતે ચલાવવાની જરૂરિયાતથી letર્જાને વોલ્ટેજમાં ફેરવવા માટે જવાબદાર છે..\nજો તમે કન્વર્ટરનો ઉપયોગ કરતા નથી, તકો છે, તમારા ઇલેક્ટ્રોનિક્સ સંપૂર્ણપણે ટૂંકાવી લેશે. તેથી, જો તમારી પાસે નવીનતમ અને મહાન ફોન અથવા લેપટોપ છે, તમે કન્વર્ટરનો ઉપયોગ ન કરો ત્યાં સુધી તમે તેને “અલવિદા” કહી શકો છો.\nજ્યારે તમે એરપોર્ટ પર પહોંચો, તમારે હોટલના રૂમમાં જવા માટે તમારે ટેક્સી લેવાની સંભાવના હોવી જોઇએ. જ્યારે વધુ વ્યવસાયો ક્રેડિટ કાર્ડ સ્વીકારે છે, ત્યાં ઘણું છે જે નથી. ઇટાલિયન લોકો કાર્ડ સ્વીકારવા માટે વધારાની ફી ચૂકવવાનું પસંદ કરતા નથી.\nતમે ઇટાલીમાં તમારા પ્રથમ પગલાઓ પહેલાં થોડા યુરો માટે તમારી ચલણની આપલે કરવા માંગતા હો.\nએટીએમ મશીનો ઘણીવાર તમારું ડેબિટ કાર્ડ લેશે અને તમને યુરોમાં થોડી રકમ બાકી રાખવાની છૂટ આપશે. તમે ઇટાલી જતાં પહેલાં બેંકને જાણ કરવાનું ખાતરી કરો કે જેથી તેઓ તમારી ઉપાડને શંકાસ્પદ ગણે નહીં અને તમારા એકાઉન્ટ પર પકડ રાખે..\n3. અવાજ અનુવાદ એપ્લિકેશન\nઇટાલિયન બોલે છે ઇટાલિયન. તમે ટૂર ગાઇડનો ઉપયોગ કરીને અને સ્ટાફ ઇટાલિયન બોલે છે તે હોટલોમાં રોકાઈને જવા માટે સક્ષમ હશો, પરંતુ જો તમે આ વિસ્તારોની બહાર અન્વેષણ કરો છો, તમારે અનુવાદ એપ્લિકેશનનો ઉપયોગ કરવો જોઈએ.\nવોકર પર ઉપલબ્ધ એક અનુવાદ એપ્લિકેશન છે ગૂગલ પ્લે અને એપ્લિકેશન ની દુકાન.\nઅને કારણ કે તમે ઇટાલિયન બોલતા નથી, તમે એપ્લિકેશનમાં તમારી મૂળ ભાષા બોલી શકશો ત્વરિત અવાજ અનુવાદ. એપ્લિકેશન તે કહેશે કે તમે તમારી મૂળ ભાષામાં ઇટાલિયન અથવા કોઈપણમાંથી પાછા કહ્યું છે 59 ભાષાઓ કે જે સરળતાથી વોકરનો ઉપયોગ કરીને અનુવાદિત કરી શકાય છે.\nજો તમને કોઈ નિશાની દેખાય અથવા તમને મેનૂ વાંચવામાં સહાયની જરૂર હોય, ત્યાં એક ટેક્સ્ટ અનુવાદ વિકલ્પ પણ ઉપલબ્ધ છે. તમને એપ્લિકેશનની સબ્સ્ક્રિપ્શન સેવા સાથે ઇન્ટરનેટ કનેક્શનની પણ જરૂર નથી.\n4. તમારા શ્રેષ્ઠ - કપડાં કપડાં\nજો તમે ઇટાલીમાં નથી રહેતા, તમે માની શકો છો કે તમે તમારા દિવસના દિવસોમાં કપડાં મેળવી શકો છો. તમે કરી શકો છો, પરંતુ તમે પણ સ્થળની બહાર જોશો. પછી ભલે તમે perપરિવિટો માટે બહાર જાવ છો (પીવું) અથવા ખાવા માટે, તમને તે ટ્રેટોરિયામાં પણ મળશે (સસ્તી રેસ્ટોરન્ટ), લોકો વસ્ત્ર ખૂબ સારી રીતે.\nડ્રેસ બૂટની સરસ જોડી લાવવાની ખાતરી કરો, પેન્ટ્સ અને બટન-ડાઉન શર્ટ ખૂબ જ ઓછામાં જો તમે પલંગમાંથી રોલ કરેલા અને ડિનર પર જવાનું નક્કી કર્યું હોય એવું દેખાવા માંગતા ન હોવ તો.\n5. આરામદાયક શુઝ\nવkingકિંગ એ ઇટાલિયન મુસાફરીનો એક ભાગ છે, તમે ઘણું ચાલવાનું વિચારી રહ્યા છો કે નહીં. પરંપરાગત રીતે, પ્રવાસીઓ જાગશે, ખાવા માટે કંઈક પડાવી લેવું અને સ્થળોની મુલાકાત લેવા માટે જવાનું છે. અને ઇતિહાસથી ભરેલા દેશ સાથે, એક historicalતિહાસિક સ્થાન બીજામાં ભળી ગયું હોય તેવું લાગે છે અને તમે તમારી જાતને એક ઘણું.\nજો તમે બજારોનું અન્વેષણ કરવા માંગતા હો, તમે ફરીથી ચાલશો.\nઆરામદાયક પગરખાં અથવા સ્નીકર્સની જોડી લાવો જે તમને કલાકો સુધી પહેરવાનું મન ન થાય. મારાં પર વિશ્વાસ રાખો, જો તમારી સાથે ચાલવાની પગરખાંની સારી જોડી હોય તો તમારા પગ આભાર માનશે,\nઆગલી વખતે તમે ઇટાલીની મુસાફરી કરો, આ સૂચિને અનુસરો અને તમારી વેકેશન દરમિયાન તમારી પાસે વધુ સારો સમય હશે.


Frankly Speaking: મિલ્ખા સિંઘ અને મેરી કોમની ફિલ્મી કહાની\nભારતમાં વિશ્વની કોઈ પણ ફિલ્મ ઈન્ડસ્ટ્રી કરતા સૌથી વધુ ફિલ્મો બને છે, પરંતુ આપણે ત્યાં સ્પોર્ટ્સ અને સ્પોર્ટ્સ સ્ટારને કેન્દ્રસ્થાને રાખીને ખૂબ ઓછી ફિલ્મો બની છે. હિન્દી સિનેમાનો તાજેતરનો ઈતિહાસ તપાસીએ તો આમિર ખાનની ‘લગાન’, નાગેશ કુકુનુરની ‘ઈકબાલ’, યશરાજ બેનરની ‘ચક દે, ઈન્ડિયા’, અનુરાગ કશ્યપ લિખિત ‘ધન ધના ધન ગોલ’, નિખિલ અડવાણીની ‘પટિયાલા હાઉસ’ અને તિગ્માંશુ ધુલિયાની ‘પાન સિંઘ તોમર’ને સ્પોર્ટ્સ આધારિત ફિલ્મ કહી શકાય. આમાંની કઈ ફિલ્મો શુદ્ધ સ્પોર્ટ્સ ફિલ્મ ગણાય તે ચર્ચાનો વિષય છે. જોકે હવે કોમનવેલ્થ ગેમ્સ 1958માં ભારતને સુવર્ણ ચંદ્રક અપાવનારા દોડવીર મિલ્ખા સિંઘ અને ઓલિમ્પિકમાં ભારતને કાસ્ય ચંદ્રક અપાવનારી એમ.સી. મેરી કોમના જીવન પરથી ફિલ્મ બની રહી છે. મિલ્ખા સિંઘના જીવન પર આધારિત ‘ભાગ મિલ્ખા ભાગ’ અને મેરી કોમના જીવન પરથી પ્રેરિત ફિલ્મોને આપણે શુદ્ધ સ્પોર્ટ્સ ફિલ્મ કહી શકીએ. કારણ કે, આ બંને ફિલ્મો આત્મકથાત્મક (બાયોપિક) છે.\nરાકેશ ઓમપ્રકાશ મહેરાના મહત્ત્વાંકાંક્ષી પ્રોજેક્ટ ‘ભાગ મિલ્ખા ભાગ’માં ફરહાન અખ્તર મિલ્ખા સિંઘની ભૂમિકામાં છે. 29મી નવેમ્બરે સોશિયલ નેટવર્કિંગ સાઈટ્સ પર ‘ભાગ મિલ્ખા ભાગ’નો ફર્સ્ટ લૂક રિલીઝ કરવામાં આવ્યો હતો. આ ટ્રેઈલર જોઈને અંદાજ આવી શકે છે કે, એક એથલેટ જેવું શરીર બનાવવા માટે ફરહાને કેટલી મહેનત કરવી પડી હશે! મિલ્ખાની ભૂમિકા ભજવવા માટે લાંબા વાળ-દાઢી ઉગાડીને પાઘડી પહેરી લેવી સહેલી હતી, પરંતુ એથલેટ જેવું શરીર બનાવવા માટે એક રનરનું ફિટનેસ રેજિમ અનુસરવું અત્યંત કપરું કામ હતું. પરંતુ ફરહાને 38 વર્ષની ઉંમરે આટલી આકરી શારીરિક તાલીમ લઈને લોકોને ચોંકાવી દીધા છે. આ અંગે ફરહાનના પ્રવક્તા કહે છે કે, “ફિલ્મના ટીઝર રિલીઝ થતાં જ સારો પ્રતિસાદ મળી રહ્યો છે. મિલ્ખા જેવો દેખાવ બનાવવા તે લાંબા સમયથી મહેનત કરતો હતો. જોકે, ફિલ્મમાં તેનાથી ઘણું વધારે જોવાનું છે.”\n‘ભાગ મિલ્ખા ભાગ’ના પોસ્ટરમાં દેખાઈ\nરહેલું ફરહાન અખ્તરનું એથલેટિક બોડી\n‘ભાગ મિલ્ખા ભાગ’ સાથે સંકળાયેલા સૂત્રો જણાવે છે કે, આ ફિલ્મ માટે ફરહાને સખત મહેનત કરી છે. મિલ્ખા સિંઘની ભૂમિકા માટે ફરહાને સતત બે વર્ષ સુધી દોડવીરોના ફિટનેસ રેજિમ અનુસર્યું હતું. આ ઉપરાંત તેણે એથલેટને અપાતી અત્યંત અઘરી તાલીમમાંથી પણ પસાર થવું પડ્યું હતું. આપણે જોઈ શકીએ છીએ કે, ફરહાન તેની છેલ્લી બંને ફિલ્મો ‘કાર્તિક કૉલિંગ કાર્તિક’ અને ‘જિંદગી ના મિલેગી દોબારા’માં ખૂબ જ ચુસ્ત દેખાતો હતો. કારણ કે, એક એથલેટ જેવા દેખાવા માટે તેણે દોડવાની સાથે જિમમાં જઈને ચોક્કસ પ્રકારનું વર્કઆઉટ કરવું પડતું હતું. ફરહાને તેના શરીરને પહેલીવાર આટલું કષ્ટ આપ્યું હતું. તમને નવાઈ લાગશે કે, હવે ફરહાન સાચકલા રનર જેવો બની ગયો છે.\nફરહાનને નજીકથી જાણનારા લોકો કહે છે કે, તેણે મિલ્ખા સિંઘની ભૂમિકામાં ઢળવા માટે એટલા જોરદાર પ્રયાસ કર્યા છે કે, તે એથલેટથી પણ વધારે મિલ્ખા સિંઘ બની ગયો છે. આ અંગે ફરહાન અખ્તર કહે છે કે, “આ એક પડકાર હતો, પણ આ પડકાર ઝીલી લેવા હું ખૂબ ઉત્સાહી હતો. મિલ્ખા સિંઘની ભૂમિકા માટે મારે ફક્ત ફિઝિકલ ટ્રાન્સફોર્મેશન નહોતું કરવાનું, મારે પંજાબી ભાષા પણ શીખવાની હતી. જોકે, પંજાબી ભાષા શીખવા માટે મેં સંવાદો સારી રીતે બોલાય અને કેટલાક દૃશ્યો સારી રીતે કરી શકાય એ પૂરતું જ ધ્યાન કેન્દ્રિત કર્યું હતું. તો પણ મારે ઘણી મહેનત કરવી પડે એમ હતી, કારણ કે આખી ફિલ્મમાં પંજાબની ફ્લેવર છે.”\nભાગ મિલ્ખા ભાગમાં ફરહાન અખ્તર\nહાલ ફેસબુક, ટ્વિટર અને યુટ્યૂબ પર ‘ભાગ મિલ્ખા ભાગ’નું ટ્રેલર જોઈને હજારો લોકો ફરહાનને અભિનંદન આપી રહ્યા છે. ‘ભાગ મિલ્ખા ભાગ’ 13મી જુલાઈ, 2013ના રોજ રિલીઝ થવા તૈયાર છે. આ અંગે ‘ભાગ મિલ્ખા ભાગ’ના દિગ્દર્શક રાકેશ મહેરા કહે છે કે, “આ ફિલ્મમાં કોઈ એક રમત, ટ્રોફી કે ચંદ્રકની વાત નથી, પરંતુ ‘ભાગ મિલ્ખા ભાગ’માં મિલ્ખા સિંઘ પાસે જે જબરદસ્ત જુસ્સો છે, તેની વાત કરાઈ છે. આ જુસ્સાને હું વિશ્વભરમાં ફેલાવીને લોકોને તેમાંથી કંઈક શીખવવા માંગુ છું. મિલ્ખા સિંઘનું જીવન મુશ્કેલીઓથી ભરપૂર હતું અને આમ છતાં તે વિજેતા થયો. હું વિચારું છું કે, આવી અર્થસભર વાતને લોકો સુધી પહોંચાડવી અત્યંત જરૂરી છે.”\nબીજી તરફ, સંજય લીલા ભણસાળી પણ છ વાર વિશ્વ ચેમ્પિયન રહી ચૂકેલી મેરી કોમના જીવન પરથી એક ફિલ્મ બનાવી રહ્યા છે. દિગ્દર્શક તરીકે સંજય લીલા ભણસાળી અને મેરી કોમના પાત્રમાં પ્રિયંકા ચોપરા હોવાથી સ્વાભાવિક રીતે જ આ ફિલ્મે અત્યારથી જ હાઈપ ઊભો કર્યો છે. વળી, મેરી કોમનું જીવન પણ બિલકુલ ફિલ્મી રહ્યું છે. મણિપુરના એક અંતરિયાળ ગામમાં ખેડૂત પરિવારમાં જન્મેલી મેરી કોમે બે જોડિયા બાળકોને જન્મ આપ્યા પછી ઓલિમ્પિક મેડલ જીત્યો હતો અને તે પણ પુરુષોના આધિપત્ય વાળી બોક્સિંગ જેવી અત્યંત આકરી મહેનત માંગી લે એવી રમતમાં. મેરી કોમ જાણીતી થઈ એ પહેલાં બસમાં ધક્કા ખાઈને, ઊભા ઊભા બોક્સિંગની પ્રેક્ટિસ કરવા જતી હતી. આવી હાડમારીઓ વેઠીને મેરી કોમ છ વર્લ્ડ ચેમ્પિયનશિપ જીતનારી વિશ્વની એકમાત્ર મહિલા બોક્સર બની છે.\nપ્રિયંકા ચોપરા બોક્સિંગ ગ્લવ્ઝમાં\nએવું કહેવાય છે કે, મેરી કોમની ભૂમિકા કરવામાં પ્રિયંકા ચોપરાની સાથે દીપિકા પદુકોણે, કરીના કપૂર અને મિનિષા લાંબાના નામ પણ વિચારાયા હતા. આ દરમિયાન ભણસાળીએ તમામ અભિનેત્રીઓને ચારેક મહિના બોક્સિંગની આકરી તાલીમ લેવાની વાત કરી હતી. પરંતુ પ્રિયંકાએ મેરી કોમના પાત્રને પડદા પર જીવંત કરવા ખાસ રસ બતાવ્યો અને ખૂબ ઝડપથી બોક્સિંગની અત્યંત આકરી તાલીમ લેવાની પણ તૈયારી બતાવી. આ પ્રોજેક્ટ સાથે સંકળાયેલા સૂત્રોના જણાવ્યાનુસાર, આમ તો ચાર મહિના ખૂબ ઓછો સમય છે, પરંતુ પ્રિયંકા ભરપૂર આત્મવિશ્વાસુ હતી. તેને વિશ્વાસ હતો કે, આકરી તાલીમ લઈને તે મેરી કોમનું પાત્ર ભજવી શકશે. આ ભૂમિકામાં પ્રિયંકાની પસંદગીથી સૌથી વધુ ખુશ ખુદ મેરી કોમ હતી. તેણે કહ્યું હતું કે, “મારી ભૂમિકા ઘણી અભિનેત્રીઓ કરી શકે એમ છે. તે બધી જ ટેલેન્ટેડ છે. પરંતુ મારી ભૂમિકા પ્રિયંકા ભજવશે એ સાંભળીને હું ખુશ છું અને નસીબદાર છું.”\nતાજેતરમાં જ અહેવાલ હતા કે, મેરી કોમના પાત્રમાં વાસ્તવિકતા લાવવા પ્રિયંકા મણિપુરના પ્રવાસે ગઈ હતી અને ત્યાં મેરી સાથે થોડા દિવસ ગાળ્યા હતા. આ ફિલ્મની તૈયારી વિશે વાત કરતા પ્રિયંકા કહે છે કે, “હું જિમ જઈને કસરત નથી કરતી અને એટલે હું નર્વસ છું. પરંતુ હવે ઝડપથી બોક્સિંગની તાલીમ શરૂ કરવા તૈયાર છું. જોકે, હું તેનો સમય સાંભળીને ગભરાઈ ગઈ છું. કારણ કે, મેરી કોમ ત્રણેક કલાક પ્રેક્ટિસ કરે છે, અને એ પણ સવારે ચાર વાગ્યે ઉઠીને.” આ દરમિયાન એવી પણ વાતો વહેતી થઈ હતી કે, પ્રિયંકાને ખુદ મેરી કોમ તાલીમ આપવાની છે. પરંતુ આ ફિલ્મના દિગ્દર્શક ઓમંગ કુમાર કહે છે કે, “આ વાત સાચી નથી. હા તેને બોક્સિંગની સખત તાલીમ આપવાની છે. એ માટે અમે ખાસ કોચ રાખીશું. પરંતુ અત્યારે તેમનું નામ જાહેર કરવું ઘણું વહેલું છે. પ્રિયંકાની તાલીમ પૂરી થઈ ગયા પછી મેરી કોમ તેને બોડી લેન્ગ્વેજ અને મેનરિઝમ શીખવશે.”\nઓલિમ્પિકમાં કાસ્ય ચંદ્રક સાથે મેરી કોમ\nઆ ફિલ્મ જોઈને દર્શકોને મેરી કોમની અનેક અજાણી વાતો જાણવા મળશે. જેમ કે, કૌટુંબિક જીવન અને બોક્સિંગની પ્રેક્ટિસ વચ્ચે સંતુલન સાધવા મેરીએ કેટલી મહેનત કરવી પડતી હતી તે કોઈ જાણતું નથી. આ ઉપરાંત મેરીના મેનેજર ઓનલેર કોમ સાથેના પ્રેમલગ્ન વિશે પણ લોકો જાણતા નથી. ફિલ્મમાં આ વાત બખૂબી વણી લેવાઈ છે. આ અંગે મેરી કોમ કહે છે કે, “મારા જીવન પરથી ફિલ્મ બનાવવા ઓમંગ (આ ફિલ્મના દિગ્દર્શક) મને ગયા વર્ષે મણિપુર મળવા આવ્યો હતો. મને ખૂબ આશ્ચર્ય થયું હતું. હું માની શકતી નહોતી કે આવું થઈ શકે છે. તેણે મને કહ્યું હતું કે, આ ફિલ્મ બનાવવા માટે તેને સારો નિર્માતા મળી ગયો છે, અને એ સંજય સર હતા.”\nનોંધનીય છે કે, દિગ્દર્શક તરીકે આ ઓમંગ કુમારની પહેલી ફિલ્મ છે. આ પહેલાં તેઓ ‘બ્લેક’, ‘સાંવરિયા’ અને ‘યુવરાજ’ સહિતની 14 જેટલી ફિલ્મોમાં આર્ટ ડિરેક્ટર તરીકે કામ કરી ચૂક્યા છે. આ ઉપરાંત તેમણે ‘ઈશ્ક વિશ્ક’ અને ‘ના તુમ જાનો ના હમ’માં નાનકડી ભૂમિકા પણ ભજવી છે. ઓમંગ કુમારે પોતાની ફિલ્મમાં મેરી કોમને પ્રિયંકા ચોપરાની વિરોધી બોક્સર તરીકે નાનકડી ભૂમિકા કરવા મનાવી લીધી છે.


વડિલોના આવશે અચ્છે દિનઃ 'રાષ્ટ્રીય વયોશ્રી યોજના' શરૂ થશે.....\nવડિલોના આવશે અચ્છે દિનઃ 'રાષ્ટ્રીય વયોશ્રી યોજના' શરૂ થશે\nગરીબ વડિલોનો સહારો બનશે મોદી સરકારઃ રપમીએ લોન્ચ થશે ૪૭૭ કરોડની યોજનાઃ વ્હીલચેર, શ્રવણયંત્ર, ચશ્મા વગેરે વિનામૂલ્યે અપાશેઃ દેશના દરેક જિલ્લામાં બે શિબિર યોજાશેઃ લાભ લેવા માટે બીપીએલ શ્રેણીમાં નામ હોવુ જરૂરી\nનવી દિલ્હી તા.ર૦ : ગરીબી રેખા નીચે રહેતા દેશના કરોડો વરિષ્ઠ નાગરિકો માટે સારા સમાચાર છે. વરિષ્ઠ નાગરિકો માટે સરકાર ૪૭૭ કરોડ રૂપિયાના ખર્ચવાળી એક યોજના શરૂ કરવા જઇ રહી છે. ટુંક સમયમાં શરૂ થનાર આ યોજના હેઠળ સરકાર વરિષ્ઠ નાગરિકોને સાંભળવામાં મદદરૂપ થાય તેવા મશીન અને વ્હીલચેર સહિત ઉંમરમાં ઉપયોગી થાય તેવા ઉપકરણો નિઃશુલ્ક આપશે. કેન્દ્રીય સામાજીક ન્યાયમંત્રી થાવરચંદ ગેહલોત અને માહિતી અને પ્રસારણ મંત્રી વેકૈયા નાયડુ રપમીએ આંધ્રના નેલોર જિલ્લામાં એક શિબિરમાં પ્રસ્તાવિત 'રાષ્ટ્રીય વયોશ્રી યોજના' શરૂ કરશે. આ જ પ્રકારે એક શિબિરનું આયોજન ર૬મીએ મધ્યપ્રદેશના ઉજજૈન જિલ્લામાં થશે.\nસામાજીક ન્યાય વિભાગના એક અધિકારીએ જણાવ્યુ છે કે યોજનાનો હેતુ આર્થિક રીતે નબળાવર્ગના વડીલોને સહાયક ઉપકરણો આપી તેઓને સક્રિય જીવનમાં લાવવા અને વડીલોને અનુકુળ હોય તેવા સમાજનું નિર્માણ કરવાનું છે. તેમણે જણાવ્યુ હતુ કે, યોજના હેઠળ સરકાર દરેક શિબિરોમાં ર૦૦૦ લાભાર્થીઓ આવા સાધનો આપશે. અધિકારીના કહેવા મુજબ આ યોજના માટે ત્રણ નામ સુચવાયા હતા જેમાંથી પીએમઓએ રાષ્ટ્રીય વયોશ્રી યોજનાના નામ ઉપર મંજુરી આપી છે.\nઆ યોજનાનો લાભ લેનાર માટે ન્યુનતમ યોગ્યતાઓ પણ નક્કી કરવામાં આવી છે. આ લાભ લેનારાની ઉંમર ૬૦ વર્ષ કે તેથી વધુ હોવી જોઇએ સાથોસાથ તેનુ બીપીએલ શ્રેણીમાં હોવુ જોઇએ. વડીલોને વિતરીત કરવામાં આવનાર આ સાધનો આઇએસઆઇ માર્કાવાળા હશે. યોજના હેઠળ આરામદાયક બુટ, લાકડી, કૃત્રિમ દાંત, વ્હીલચેર, શ્રવણયંત્ર, ચશ્મા, ટ્રાઇપોડ, લોકોમોટર વગેરે સાધનો મફત આપવામાં આવશે. આ યોજના જાન્યુઆરીમાં લોન્ચ થવાની હતી પરંતુ પાંચ રાજયોની ચૂંટણીને કારણે તે મુલત્વી રાખવામાં આવી હતી. ર૦૧૧ની વસ્તી ગણતરી મુજબ દેશમાં ૧૦.૩૮ કરોડ વરિષ્ઠ નાગરિકો છે. આમાંથી પ.ર ટકા વડીલો ઉંમરને લગતી સમસ્યાઓને લઇને પીડાઇ રહ્યા છે.\nઅધિકારીએ કહ્યુ હતુ કે, પ્રત્યેક રાજયના બે જિલ્લાઓમાં શિબિર લગાવવામાં આવશે. સામાજીક ન્યાયમંત્રીએ ગત ડિસેમ્બરમાં તમામ રાજયોના મુખ્યમંત્રીઓને પત્ર લખી લાભાર્થીઓની ઓળખ કરવા જણાવાયુ હતુ.


મધ્યપ્રદેશમાં જાનૈયાથી ભરેલો ટ્રક નદીમાં ખાબક્તા 22ના મોત\nનવગુજરાત સમય | Publish Date: Apr 18 2018 8:44AM\nમધ્યપ્રદેશના સીધી જિલ્લામાં હનુમના માર્ગ પર મિની ટ્રક ખાબકતા ૨૨ લોકોના મોત થયા હોવાની ખબર સામે આવી છે. આ મિની ટ્રક ચિતરંગીથી જાન લઇને જઇ રહ્યો હતો. તે દરમિયાન સોન નદી હનુમના પુલ પરથી ડ્રાઇવરે કાબુ ગુમાવતા ટ્રક નદીમાં ખાબકી હતી. ઘાયલ અને ઇજાગ્રસ્ત લોકોને જિલ્લા હોસ્પિટલમાં દાખલ કરવામાં આવ્યાં છે.\nટ્રક નદીમાં ખાબક્તા ૨૨ના મોત\nસીધી કલેક્ટર દિલીપ કુમારે કહ્યું કે આ ઘટનામાં ૨૨ લોકોના મોત થયા છે. અને અન્ય અનેક લોકો ગંભીર રીતે ઇજાગ્રસ્ત થયા છે. જિલ્લા પોલીસ અધિક્ષક મનોજ શ્રીવાસ્તવે ઘટનાની પુષ્ટિ કરી છે. મધ્યપ્રદેશના મુખ્યમંત્રી શિવરાજ સિંહ ચૌહાણે આ ઘટના અંગે દુખ પ્રકટ કરતા કહ્યું કે મૃતકોના પરિવારજનોને બે-બે લાખ અને ઘાયલોના પરિવારને ૫૦-૫૦ હજારની આર્થિક સહાય કરવામાં આવશે. ઘટનાની જાણકારી મળતા જ રેસક્યૂ ઓપરેશન શરૂ થઇ ગયુ હતું\nકલેક્ટર દિલીપ કુમારે કહ્યું કે મૃતકોની સંખ્યામાં હજુ પણ વધારો થઇ શકે છે. તેમણે કહ્યું કે ટ્રકને નદીમાંથી કાઢવા માટે ક્રેનની મદદ લેવામાં આવી હતી. અધિકારીએ જણાવ્યું કે મીની ટ્રક પુલની દિવાલ જોડે ટકરાઇને આશરે ૬૦થી ૭૦ ફૂટ નીચે નદીમાં ખાબક્યો હતો. ટના સ્થળ પર આસપાસના તમામ પોલીસ સ્ટેશનના પોલીસ દળ પણ પહોંચી ગયા હતાં. તેમને પણ મૃતકોને નદીની બહાર કાઢવાનું કામ શરૂ થઇ ગયું છે.


અમદાવાદમાં લોકડાઉનમાં પાણીપુરીવાળાએ ખોલી દુકાન, પછી જે થયું એ...\nઅમદાવાદમાં લોકડાઉનમાં પાણીપુરીવાળાએ ખોલી દુકાન, પછી જે થયું એ…\nPosted on 2:05 pm April 23, 2020 2:07 pm April 23, 2020 Author Charu ShahComments Off on અમદાવાદમાં લોકડાઉનમાં પાણીપુરીવાળાએ ખોલી દુકાન, પછી જે થયું એ…\nહાલ જયારે લોકોડાઉન ચાલી રહ્યું પાણીપુરીના સ્વાદરસિકો ચટાકેદાર પાણીપુરીનો સ્વાદ લઇ શકતા નથી. પાણીપુરીનું નામ સાંભળીને જ મોઢામાં પાણી આવી જાય ત્યારે આ સમયે લોકોને બહુ યાદ આવતી હશે. હાલમાં જ અમદાવાદમાં પાણીપુરીવાળાએ દુકાન ખોલી અને પછી જે થયું તે જાણીને તમને પણ અચરજ લાગશે.\nઅમદાવાદના બોપલ વિસ્તારમાં એક પાણીપુરીવાળાએ પોતાની દુકાન ટૂંકાગાળા માટે ખોલતા લોકો તૂટી પડ્યા હતા. પાણીપુરી ખાવામાં તલ્લીન થયેલા લોકોને સોશિયલ ડિસ્ટન્સિંગનું પણ ભાન ના રહ્યું અને પોલીસે પાણીપુરીવાળા સતીષ ગોહિલ સામે ફરિયાદ દાખલ કરી છે.\nફરિયાદ મુજબ બોપલ ગ્રામ પંચાયત નજીક સતીષ ગોહિલએ સોશિયલ ડિસ્ટન્સિંગનું પાલન કર્યા વિના ભીડ એકત્ર થવા દીધી હતી. સાથે જ જીવનજરૂરિયાતની વસ્તુ ના હોવા છતાં સતીષ ગોહિલે પોતાની દુકાન ખોલી હતી. પાંચ-છ ગ્રાહકો સોશિયલ ડિસ્ટન્સિંગનું પાલન કર્યા વિના પાણીપુરીવાળાની આસપાસ ઊભા હતા. આ બાદમાં પોલીસે પરિશ્રમ રો હાઉસમાં રહેતા પાણીપુરીવાળા સતીષ ગોહિલની ધરપકડ કરી હતી.\nપોલીસના જણાવ્યા અનુસાર, પાણીપુરીવાળાએ જણાવ્યું હતું કે, તેની પાસે પૈસા ખૂટી પડતા તે બીજી વસ્તુ દુકાનમાં લેવા જતા લોકો પાણીપુરી વેચવાનો આગ્રહ કરતા આ સ્થિતિ થઇ હતી.\nબોપલ પોલીસે સતીષ ગોહિલ સામે ગુનો નોંધીને તપાસ હાથ ધરી છે.


પુસ્તક પરિચય – The Rent Collector by Camron Wright – kesuda\nપુસ્તક પરિચય – The Rent Collector by Camron Wright\nઆ વાર્તા કંબોડિયાના એક મ્યુનીસીપાલીટીના ડંપસ્ટરની છે. ધણાં કુટંબોની તેમાંથી રોજી નીકળતી હતી. એક યુગલ ત્યાં રોજ ડબા- બાટલી અને પસ્તી વીણવા આવતું હતું. તેમાંથી તેનું ગુજરાન ચાલતું. તેને એક માંદલું બાળક પણ હતું. તેનો દવાનો ખરચો પણ અવાર નવાર થઈ જતો.\nનજીકના વસાહતમાં તેઓ રહેતા હતાં. ઘરને ત્રણ દિવાલ હતી. ચોથી દિવાલને તાપડા થી ઢાંકતાં. તે દરવાજા તરીકે પણ કામ આપતું. આમ તાળા વગરનુ ઘર કાયમ માટે ઉઘાડું રહેતું. બધાં પાડોશીઓ એકબીજાનુ ધ્યાન રાખતાં. અને જરૂર પડે એકબીજાને મદદ પણ કરતાં.\nભાડાનો તકાડો કરવા દર મહિને એક બાઈ આવતી. એકવાર તે આ લોકોને ઘેર આવી ચડી ત્યારે તેણે જોયું કે મા દીકરાને સુવરાવતી હતી અને ડંપસ્ટરમાંથી મળેલી રંગીન ચિત્રોમાંથી વાર્તા ઘડીને કહેતી હતી. કારણકે તેને વાંચતાં આવડતું નહોતું. પેલી માએ બાઈને પૂછ્યું કે મને ઈંગ્લીશ શીખવશો ? તેનો આટલાે ઉત્સાહ જોઈને તેણે ટાઈમ અને હોમ વર્કની શરત નક્કી કરી. થોડા વખતમાં તો તે વાંચતા લખતા શીખી ગઈ. તેની વાંચવાની ભુખ વધતી ગઈ. પેલી બાઈ તેને પુસ્તકો લાવી આપતી અને બંને વચ્ચે ચર્ચા ચાલતી. આમ બંને વચ્ચે માયા બંધાણી. ઘણી વાર તેની પાસે થી ભાડું પણ ન લેતી.\nબાઈને કેંસર થાય છે. તેના છેલ્લા દિવસોમાં તે પોતાને ગામ જઈને મરવાનું નક્કી કરે છે. પાછળ વીલ મૂકીને જાય છે. બધી મીલ્કત આ પતિ પત્નીને મળે છે.\nઆ નવલ કથા ધીરજ,આશા અને માનવતાનો સંદેશો આપે છે.\nખાસ તો ધીરે ધીરે તેને અક્ષર જ્ઞાન કેવી રીતે આપે છે અને દેશી ઉપચારથી તેના બાળકને કેવી રીતે સાજો કરે છે. આ પુસ્તકમાં કંબોડિયાનો ઈતિહાસ પણ વણી લેવાયો છે.\nલેખક: કોકિલા રાવળ, ફિલાડેલ્ફિયા\nRead about the documentary film, River of Victory, that inspired the book\nPosted on September 30, 2018 September 23, 2018 by kokila ravalPosted in book reviewTagged પુસ્તક પરિચય.\nPrevious Previous post: રોલ નંબર પાંચ\nNext Next post: પાણી ગાંડુતૂર ચોતરફ


આ નાનકડી છોકરી હું જ છુંઃ શિલ્\n6th Dec 2021 | Updated at 03:04pm 6th Dec 2021\nઆ નાનકડી છોકરી હું જ છુંઃ શિલ્પા પંચમતિયા\nWednesday 27th October 2021 03:21 EDT\nએક્ઝિક્યુટિવ અને બિઝનેસ કોચ શિલ્પા પંચમતિયાએ તાજેતરમાં લિન્ક્ડઈન પર આફ્રિકામાં ઉછરેલી, અસ્ખલિત અંગ્રેજી નહિ જાણતી છતાં, આગળ વધેલી, લગ્નમાં શોષણનો શિકાર પરંતુ, વિજેતા તરીકે ઉભરેલી એક છોકરીની સુંદર, ભાવવાહી કથા ‘This little girl is me’ વર્ણવી હતી. આ કથાના કેટલાંક અંશો અહીં સામેલ કર્યા છેઃ\n‘તેનો ઉછેર આફ્રિકાના કાંઠા નજીકના ટાઉનમાં થયો હતો. આદર્શ બાળપણમાં અંગત આયા હતી, બગીચામાં ખેલતાં ઘેટાં હતાં અને નાની બાળાને જોઈએ તેટલું વહાલ હતું. અચાનક તેનો પરિવાર ખિસ્સામાં માત્ર ૫૦ પાઉન્ડ સાથે ઈંગ્લેન્ડના લંડનમાં આવી પહોંચ્યો. તે ભયની રાત તેને આજે પણ થોડી ઘણી યાદ છે. માતાપિતા દિવસરાત કામ કરી કરકસરથી નાણા બચાવતાં. બાળાને પોતાની પાંખ પર ઉડવાનું હતું અને સમસ્યાઓ ખુદ જ હલ કરવાની હતી. તેણે અસુરક્ષા અને આત્મવિશ્વાસના અભાવ સાથે શાળામાં સંઘર્ષ કર્યો હતો.’\nકોમ્યુનિકેશન સફળતાની ચાવી છે પરંતુ, તમે અસ્ખલિત ઈંગ્લિશ જાણતાં ન હોતો મુશ્કેલી પડી શકે છે. ઈમિગ્રન્ટના વર્ક કલ્ચરે તે જે કરતી તેમાં હંમેશાં ૧૧૦ ટકા આપતી હતી. તે શાળામાં સખત મહેનત કરતી અને દરરોજ સાંજે અને વીકેન્ડમાં ફેમિલી બિઝનેસમાં પણ મદદ કરતી. પોકેટ મનીનો ખર્ચ જાણકારી હાંસલ કરવા FT ખરીદવા માટે કરતી. તેને લાગ્યું કે તેની કારકિર્દીઓની પસંદગીથી પરિવારને નિરાશા થતી, તેની માર્કેટિંગ કેરિયર સફળ હતી પરંતુ, તે ડોક્ટર અથવા ડેન્ટિસ્ટ કે એકાઉન્ટન્ટ ન હતી. લોકો માટે તે કશું જ ન હતી જેનાથી તેને દુઃખ થતું. તેણે ટેકનોલોજી અને કન્ઝ્યુમર માર્કેટિંગ જેવાં ઉભરતાં સેક્ટર્સમાં પણ સખત મહેનત કરી હતી. સેક્સિઝમ અને રેસિઝમના અવરોધોમાં તેની કદર થતી ન હતી.\nખુશી અને સફળતાની ખોજમાં લગ્નજીવનમાં શોષણનો અવરોધ પણ સામે આવ્યો. બિઝનેસમાં ઘણી વખત નિષ્ફળતા મળી, લોકો જૂઠું બોલતા અને છેતરતા હતા. પુરુષોના વિશ્વમાં તે એક સ્ત્રી હતી. તેણે પોતાની પ્રથમ ટેક કંપની શરૂ કરી અને આ ચાર સેક્ટર અને ત્રણ ખંડોમાં ફેલાયેલી ૨૧ વર્ષની એન્ટ્રેપ્રેન્યોરલ - ઉદ્યોગસાહસિકતાની યાત્રાનો શુભારંભ હતો.\n‘તેણે બાળકો જણવા જોઈએ તેવી વૈશ્વિક માન્યતા વચ્ચે તે બિઝનેસીસ બનાવી રહી હતી. આજે તે બિઝનેસીસને સફળતા બક્ષતી બિઝનેસ કોચ છે અને ઘણી યુવાન છોકરીઓ માટે ઈન્વેસ્ટર મેન્ટોર હોવાં સાથે સક્રિયપણે મહિલાઓના સશક્તિકરણમાં જોડાયેલી છે. તે આજે આ સ્થળે એટલા માટે છે કે તે દૃઢનિશ્ચયી સ્ત્રી છે જેની માતાએ કરોળિયા અને તેના વારંવારના પ્રયાસોની વાર્તા કહી હતી. તેણે સતત પ્રયાસ, શીખવાનું અને તે જે કરે છે તેમાં માનવાનું છોડ્યું નહિ.’\n‘મેન્ટોર અને કોચ બનેલી આ નાનકડી બહાદુર બાળા ચોક્કસપણે શિલ્પા છે. સાઉથ એશિયન સ્ત્રીઓ પોતાના પગ પર ઉભી રહે અને સફળતા હાંસલ કરે તે નિહાળવું ઘણું આશાસ્પદ છે.’\nઆ નાનકડી બાળા શિલ્પા પંચમતિયા છે.\nગુજરાત સમાચાર અને એશિયન વોઈસ સાથે વાતચીત કરતાં શિલ્પાએ જણાવ્યું હતું કે, ‘સમગ્ર વિશ્વની છોકરીઓ સમક્ષ તેઓ શું બનવા માગે છે અને કેવી રીતે બની શકાય તેના અનેક પડકારો રહે છે. દરેક સ્ત્રીએ તે જીવનમાં શું કરવા ઈચ્છે છે તેની મુક્તપણે પસંદગી કરવા અને સ્વપ્ના સાકાર કરવા માટે પૂરતાં પ્રયાસોમાં આઝાદ હોવી જોઈએ. સંશોધનો જણાવે છે કે છોકરીઓ છઠ્ઠા વર્ષની વયથી તેમની લૈંગિકતાને સુસંગત કારકિર્દીનું વર્ગીકરણ કરવાં લાગે છે જેની તેમના ભવિષ્ય પર લાંબી અસર રહે છે. છોકરીઓએ અભૂતપૂર્વ કાર્ય કરતી આદર્શ મહિલાઓ પર ધ્યાન આપવાની જરૂર છે. આ આદર્શ મહિલાઓ તેમના જીવનમાં કઈ રીતે શક્ય બને તે માર્ગ દર્શાવી શકે છે. છોકરીઓ પોતાનમાં જીવનમાં શું કરવું તેનો નિર્ણય કરવા આઝાદ છે તે દર્શાવવાની મારી પેઢીની સ્ત્રીઓની ફરજ છે.’ આપણી યાત્રાઓ, આપણા પડકારો અને સંઘર્ષમાં મળેલાં ઘા યુવાન છોકરીઓને બતાવવા આવશ્યક છે. આ જીવન ગુલાબની જ પથારી નથી. આપણું જીવન ધ્યેય અને જુસ્સાસભર હોવું જોઈએ.


BSF ભુજે હરામી નાળા વિસ્તારમાંથી પાકિસ્તાનની ફિશિંગ બોટ જપ્ત કરી - Western Times News\nBSF ભુજે હરામી નાળા વિસ્તારમાંથી પાકિસ્તાનની ફિશિંગ બોટ જપ્ત કરી\nભુજ, ગત3એપ્રિલ 2022ના રોજ રવિવારે મોડી સાંજે 08:30 કલાકે BSF ભુજની પેટ્રોલ પાર્ટી બોર્ડર પિલ્લર નં- 1164 નજીક હરામી નાળા વિસ્તારમાં પેટ્રોલિંગ કરી રહી હતી તે સમયે2પાકિસ્તાની ફિશિંગ બોટ્સની ગતિવિધિ સામે આવી હતી.\nબોર્ડર પિલ્લર નં- 1160 પાસે2પાકિસ્તાની ફિશિંગ બોટ અને 4-5 પાકિસ્તાની માછીમારોની હાજરીને ધ્યાનમાં લઈને BSFની પેટ્રોલ પાર્ટી તાત્કાલિક પગે ચાલીને કાદવ અને નાળું પાર કરીને તે દિશામાં ધસી ગઈ હતી.\nજોકે BSFના પેટ્રોલિંગ યુનિટને પોતાના તરફ આવતા જોઈને પાકિસ્તાની માછીમારો સતર્ક બની ગયા હતા અને કાદવવાળી જમીનનો લાભ લઈને તાત્કાલિક પાકિસ્તાનની સરહદમાં પહોંચી ગયા હતા. જોકે BSFના પેટ્રોલિંગ યુનિટે તેમનો પીછો કર્યો હતો અને બોર્ડર પિલ્લર નં- 1160 પાસે ભારતીય સીમાની આશરે 100 મીટર અંદરથી 1 પાકિસ્તાની ફિશિંગ બોટ કબજામાં લીધી હતી.\nજપ્ત કરવામાં આવેલી બોટની ઝીણવટભરી તપાસ કરવામાં આવી હતી જેમાં માછલીઓ મળી આવી હતી અને તે સિવાય કોઈ પણ શંકાસ્પદ વસ્તુ હાથ નહોતી લાગી. તે સિવાય બોટમાંથી માછલી પકડવાની જાળી અને માછીમારી માટેના અન્ય સાધનો પણ મળી આવ્યા હતા. હાલ તે સમગ્ર વિસ્તારની સઘન તપાસ કરવામાં આવી રહી છે.\nPrevious આરોગ્યમંત્રીએ 13 ફૂડ ટેસ્ટિંગ ઓન વ્હીલ વાનને લીલી ઝંડી આપી\nNext વિઝન ચાઈલ્ડ કેર પલાણા સ્કુલનુ ગોરવ


કોરોના વાયરસ સામે રક્ષણ મેળવવા ખુબ ઉપયોગી છે આ ફળ, સેવન કરવાથી થાય છે અનેક લાભ - Darpan Media » Leading News Portal\nકોરોના વાયરસ સામે રક્ષણ મેળવવા ખુબ ઉપયોગી છે આ ફળ, સેવન કરવાથી થાય છે અનેક લાભ\nBy Darpan Media | September 11, 2020\nહાલ આપણા દેશમાં કોરોના વાયરસનું સંક્ર્મણ ખુબ ઝડપથી ફેલાઈ રહ્યું છે. દરરોજ કોરોના સંક્રમિતઓના આવતા નવા આંકડાઓ 90હજારને પાર પહોંચી ગયા છે. જે અત્યંત ભયજનક અને ગભરાટ પેદા કરી રહ્યા છે. કોરોનાથી બચવા આપણે સૌએ ઇમ્યુનીટી વધારવી પડશે. આવી સ્થિતિમાં, આપણે બધાએ આપણા આહાર પર વધુ ધ્યાન આપવાની જરૂર છે. જેથી આ વાયરસ આપણા શરીર પર હાવી ન થઇ શકે.\nડિસેમ્બર મહિના સુધી કરો આ ફળોનું સેવન\nશિયાળાની ઋતુમાં મળી રહેતા નારંગી, મોસબી જેવા ફળો વિટામિન સી થી ભરપૂર હોય છે. જે વાયરસના ચેપથી પણ આપણો બચાવ કરે છે. હવે આપણા માટે આ કામ અનાનસ કરી શકે છે. તો અહીં જાણો અનાનસ ખાવાની યોગ્ય રીત અને તેના લાભ…\nઅનાનસમાં મળે છે આટલું પોષણ\nપાઇનેપલને એક વખતમાં ખાઇ શકાતું નથી કારણકે તેની એક કે બે સ્લાઇસ ખાધા બાદ જ પેટ ભરેલું લાગવા લાગે છે. એવો અનુભવ થાય છે કે માનો એક નવી ઉર્જાનો સંચાર શરીરમાં થવા લાગ્યો છે.\nઆને કારણે અનાનસમાં ફાયબર અને કેલરીની સાથે નોંધપાત્ર માત્રામાં વિટામિન સી હોય છે. અનાનસનો સ્વાદ આપણા મનને શાંત કરે છે અને આનંદની લાગણી આપે છે. તો અનાનસ ખાધા પછી આપણને આરામ મળે છે.\nઅનેક બીમારીઓમાં લાભદાયી\nતમને જાણીને આશ્ચર્ય થશે, પરંતુ જુદા જુદા અધ્યયનોમાં એ વાત સામે આવી છે કે અનાનસ આપણા શરીરમાં 10 થી વધુ રોગોને ઉદ્ધભવતા રોકે છે. જો કોઈ વ્યક્તિ પહેલેથી જ આ રોગોની પકડમાં છે, તો પછી અનેનાસનો ઉપયોગ તેને ઝડપથી મટાડી શકે છે.\nઆ છે તે 10 બીમારીઓ\nબ્રોમેલેન એન્ઝાઇમ અનાનસના ઝાડ અને તેના ફળ બંનેમાં જોવા મળે છે. જો કે, આ એન્ઝાઇમ તેના ઝાડમાં અનાનસ કરતાં વધુ માત્રામાં ઉપલબ્ધ છે. આરોગ્ય નિષ્ણાતો કહે છે કે બ્રોમેલેન એન્ઝાઇમ આપણા શરીરમાં પ્રોટીનને પચાવવામાં મદદગાર છે.\nઅનાનસના ઉપયોગથી હાડકામાં દુખાવો, શ્વાસનળીનો સોજો, સાઇનસ, સંધિવા, ઝાડા, સ્નાયુમાં બળતરા, આંખની તકલીફ, સંધિવા, કેન્સરનું જોખમ ઓછું થાય છે અને કેન્સરના સેલ્સને નિયંત્રિત કરાવની કોશિશ કરે છે.\nઉપરાંત, અનાનસ ખાસ કરીને તેમના માટે ફાયદાકારક છે જેમની પાસે કોઈપણ પ્રકારની સર્જરી થઇ હોય. કારણ કે તે શરીરના ઘાને ઝડપથી મટાડવામાં મદદ કરે છે. જેઓ વજન ઓછું કરવા માટે સઘન યોગ વ્યાયામ કરે છે તેઓએ પણ અનાનસનું સેવન કરવું જોઈએ. કારણ કે તે ક્ષતિગ્રસ્ત કોષોને સુધારવાનું કામ કરે છે.\n← સુરતમાં કરોડોપતિ ઝાડું ચોર પકડાયા: હીરા દલાલ, જમીન દલાલ અને એમ્બ્રોડરી કારખાનાના માલિકે 150 રૂપિયાનું ઝાડું ચોર્યું ગુજરાતમાં દારુબંધી એક નાટક છે, લોકોને પોતાના ઘરે શાંતિથી બેસીને દારૂ પીવા દો: શંકરસિંહ વાઘેલા →


વાત્સલ્યની વેલી ૪૬) બાળકો શું ઈચ્છે છે? | "બેઠક" Bethak\nPosted on October 1, 2019 by geetabhatt\nઅમે એરપોર્ટ પર કેન્સલ થયેલી ફ્લાઇટને લીધે કંટાળીને અફસોસ કરતાં બેઠાં હતાં. કેટલાંક લોકો ફોન કે કમ્પ્યુટર પર કાંઈ કામમાં વ્યસ્ત હતાં, તો કોઈ છાપું કે પુસ્તક વાંચતું હતું. પણ બાળકોને કોણ કહે કે ‘ભઇલા, આપણી ફ્લાઇટ કેન્સલ થઇ છે, એટલે હજુ ગેઇટ ઉપર વધારે રોકાવું પડશે ?’\nઅમારી પાછળની હરોળમાં એક યંગ કપલ સ્ટ્રોલરમાં બેઠેલ બાળકને રમાડવા પ્રયત્ન કરતું હતું .\nમેં જોયું કે એ બે અઢી વર્ષનો છોકરો ધીમે ધીમે કંટાળી રહ્યો હતો. શરૂઆતમાં તો એની મમ્મીએ એને બીજાં પ્લેન વગેરે બતાવ્યાં હતાં, પણ હવે એનેય બીજાં કામ હોય ને ?\nથોડી વાર પછી પપ્પાએ એનો ચાર્જ લીધો, અને એને ચક્કર મરાવ્યું. હવે એય કંટાળ્યો .પણ તોયે પેલા બાપે એને આઈસ્ક્રીમ લઇ આપ્યો . થોડી વાર પછી કોઈ ચોકલેટ પણ આપી ! હવે?\n“ હવે બેસ નિરાંતે !” જાણેકે એનાં મા બાપ કહેતાં હતાં.\nથોડીક વાર એને સ્માર્ટ ફોન પકડાવ્યો ; પણ બાળકને એમાંયે રસ ના પડ્યો !\nમા બાપને પોતાની રીતે નિરાંતે બેસીને ફોનમાં કોઈની સાથે વાતો કરવી હતી ! નિરાંતે કોઈ સોસ્યલ મીડિયામાં પોસ્ટ મુકવી હશે – કે કાંઈ વાંચવું હશે. કે પછી કાંઈ પણ કર્યા વિના શાંતિથી બેસવું હશે! પણ પેલું બાળક કોઈને કાંઈ જ કરવાદેતું નહોતું !\nએને દોડાદોડી કરવી હતી, કુદકા મારવા હતાં, અહીંયા ત્યાં – આને તેને અડકવું હતું.. આ ઉંમર જ એવી હોય છે ને? અને મા બાપ એને શાંતિથી બેસવા કહેતાં હતાં!\nહવે એ ક્જયે ચઢ્યો !\n“ Just ignore him !”\nબાપે ગુસ્સામાં પત્નીને કહ્યું ; “ હવે તું એની સામું જોઇશ નહીં ! રડવા દે !”\nપણ એથી તો એ વધારે જિદ્દે ચઢ્યો! અને એણે ભેંકડો તાણ્યો!\nપત્નીએ પણ ઘુરકિયું કર્યું ; “ શું જોઈએ છે તારે ?”\nઆવા પ્રસંગો આપણે ક્યારેક એરપોર્ટ પર, ગ્રોસરી સ્ટોરમાં કે કોઈ જાહેર સ્થળે – પાર્કમાં કે લાયબ્રેરીમાં જોતાં હોઈએ છીએ ! ( ઘરમાં તો આવું અવારનવાર બનતું હોય!)\nશું જોઈતું હોય છે બાળકને?\nથાકેલાં , કંટાળેલા મા બાપ એ ભૂલી જાય છે કે એ નાનકડું – ક્યારેક તદ્દન નાનું પાંચ – છ માસનું , ને ક્યારેક છ- સાત વર્ષનું – બાળક પણ એ મા બાપની જેમ જ કંટાળ્યું હોય છે ; અથવા તો એનીએ કોઈ આગવી ઈચ્છા હોય છે!\nક્યારેક કોઈ સ્ટોરમાં, મોલમાં કે એરપોર્ટ પર, નવાં વાતાવરણથી બાળક ખુબ આનંદમાં આવીને અધીરાઈથી બધી વસ્તુઓને અડકવા દોડે છે ! આ બધું બાળકોના વિકાસના સામાન્ય તબક્કાઓ છે – આશ્ચર્યથી અભિભૂત , આશ્ચર્યચકિત થઈને બાળક એની આસપાસનું વાતાવરણ જોવા , માણવા, સમજવા મથતું હોય છે!\nપણ કેટલું વિચિત્ર છે માનવનું મન ! બાળકને નવું નવું જોવા, જાણવા અને માણવા માટે જ બહાર લઇ જતાં પેરેન્ટ્સ જયારે પોતે થાકી કંટાળી જાય છે ત્યારે આખી પરીસ્થિતિને અવળી રીતે સમજે છે! બાળક આપણું કહ્યું કરતું નથી એમ માનીને એને શિસ્ત શીખવાડવા અકળાય છે!\nદુખતું હોય પેટ , અને ફૂટે માથું !\nઆવું ઘણી વાર મેં નોંધ્યું છે. આજે ફરીથી મેં નોંધ્યું,ને હું અચાનક જ બોલી ઉઠી ;\n“ Do you want to makeanew friend?”\nવરસો પહેલાં એક વખત મેં એવાં જ ગુંગળાયેલા વાતાવરણમાં તાજી હવા આવે એવાં હેતુથી કહેલું . મારાં ખિસ્સામાં એ દિવસે કોઈ રમકડું કે એવું કાંઈ હતું.મેં એ નાનકડું પતંગિયું મારાંવિન્ટર કોટનાં ખિસ્સામાંથી બહાર કાઢ્યું ! (વીસેક વર્ષ પહેલાં, ડે કેર સેન્ટરમાંથી નિકળતાં છેલ્લી ઘડીએ કોઈ બાળકનું એ રમકડું હશે)\nબસ ! પેલું રડતું બાળક – વિષયાંતર થવાથી – એનું ધ્યાન આમ કોઈ નવી વ્યક્તિ , નવી પરિસ્થિતિ , નવું રમકડું વગેરે તરફ ખેંચાયું ; અને રડવાનું બંધ થઇ ગયું ! અમે બંને મિત્રો બની ગયાં! અને મા- બાપ અને આજુબાજુનાં સૌએ નિરાંતનો શ્વાશ લીધો !\nઅને પછી તો આવી પરિસ્થિતિમાં ગુંગળાયેલ વાતાવરણને હળવું કરવાનું ઘણી વાર બન્યું છે.. એટલી બધી વાર ,કે અમુક પ્રસંગો ઉપર વાર્તા લખાય !\n“ પણ, કોઈની એ પર્સનલ પરિસ્થિતિમાં માથું મારવું શું વ્યાજબી છે?” તમે પૂછશો !\nએનો જવાબ છે : “ ના! અને હા!”\nના, કોઈના પર્સનલ પ્રોબ્લેમમાં અચાનક કૂદી પડવું અસભ્યતા ગણાય , પણ અમુક સંજોગોમાં જો બાળકનાં મા બાપની પરિસ્થિતિ એવું કહેતી હોય તો, બાળકને મદદ થાય તે હેતુથી સમસ્યા હલ કરવા પ્રયત્ન કરીશકાય !\nઆજે ફરીથી એક વાર મેં સંજોગો ઉભા થતા ઝંપલાવ્યું !\nમેં અક્ળાયેલ મા સાથે આંખ મિલાવી અને પ્રયત્ન કરવા અનુમતિ માંગી . અક્ળાયેલ , કંટાળેલ માની જગ્યાએ કોઈ વાતો કરવા આતુર એવી નવી મારાં જેવી મિત્રને જોઈને પહેલાં એણે એક સેકન્ડ માટે મારી સામે નજર કરી અને મારાં હાથમાં લટકતી પર્સ સામે જોયું.. બસ! રડવાનું ભુલાઈ ગયું! એણે હાથ લાંબો કર્યો અને\nપર્સની ચેઇન પર લટકતી લટકણને અડકવા પ્રયત્ન કર્યો.. હા, વધુ એક વાર રડતું બાળક ઘડીભર શાંત થઇ શક્યું : ભલેને બહુ નહીં પણ થોડી વાર માટે!\nવાત્સલ્યની વેલની આ કોલમમાં એ કહેવાનો ઈરાદો છે કે :\nબાળકોને જો યોગ્ય રીતે સમજીએ તો નાની નાની સમસ્યાઓ મોટી થાય તે પહેલાં જ ઉકેલી શકાય છે!\nબાળપણ એટલે જ નાની નાની લાડકોડની મીઠી યાદોની સરવાણી!\nChildhood comes only once in the life : give our children the best , that they can cherish rest of their lives !\n“ બાળકો જીદ્દ કરે છે, આપણું ધ્યાન ખેંચવા કકળાટ કરે છે!” એવું નકારાત્મક કહેવાને બદલે ,\n“ બાળક કુતુહલવશ જિજ્ઞાસાથી નવું જોવા ,જાણવા અધીરું થઇ ગયું છે ; એને આપણી સાથે મૈત્રી કરવી છે!” એમ કહેવા અને વિચારવાથી નકારાત્મક વલણ હકારાત્મક બની જાય!\nહું તમારી સાથે મૈત્રી કરવા આવું તો તમે મને કેવા ઉમળકાથી આવકારો !\nએમાં સંબંધ બાંધવાની વાત છે, એમાં મદદ માટે લંબાવેલા હાથની લાગણી છે! અને પ્રતિભાવ પણ એવો જ ઉષ્મા સભર હોય તે સહજ છે!\nબસ, એ જ ઉમળકાનો ભાવ એવાં વિચિત્ર સંજોગોમાં પણ આવી જશે !અને લગભગ એંસી ટકા પરિણામ સારું જ આવે છે!આ મારો પર્સનલ અનુભવ છે…\nThis entry was posted in ગીતાબેન ભટ્ટ, ચિન્તન લેખ, માહિતી લેખ, વાત્સલ્યની વેલી, વાત્સલ્યની વેલી by geetabhatt. Bookmark the permalink.\n4 thoughts on “વાત્સલ્યની વેલી ૪૬) બાળકો શું ઈચ્છે છે?”\nRajul Kaushik on October 1, 2019 at 6.18 said:\nઆજનો તમારો લેખ તો આજની, આવતી કાલની અને ગઈકાલની( જેમને હવે પોતાના સંતાનોના સંતાનોને ઉછરવામાં ટેકો કરવાનો છે) એ તમામ પેઢી માટે દિશા સૂચક છે. મા-બાપને ક્યારેક પોતાના કે કોઈપણ કારણોસર સંતાનને સાચવવાનું અઘરું બને ત્યારે, “બાળકો જીદ્દ કરે છે, આપણું ધ્યાન ખેંચવા કકળાટ કરે છે!” એવું નકારાત્મક કહેવાને બદલે , બાળક કુતુહલવશ જિજ્ઞાસાથી નવું જોવા ,જાણવા અધીરું થઇ ગયું છે ; એને આપણી સાથે મૈત્રી કરવી છે!” એમ કહેવા અને વિચારવાથી નકારાત્મક વલણ હકારાત્મક બની જાય.”\nતમે લખ્યો છે એવો જ અનુભવ આજે મને યાદ આવ્યો. ન્યુયોર્કથી લંડન સુધી રાત્રે આઠ કલાકની ફ્લાઈટમાં લગભગ ચાર કલાક એ બાળક રડતું રહ્યું. થોડા પ્રયત્નો પછી એના માતા-પિતા સીટ પર એને મુકીને આઇલમા અદબ વાળીને ઉભા જ રહ્યા. એરહોસ્ટેસે પણ શક્ય એટલા પ્રયાસ કર્યા અને અંતે એણે પણ વાત પડતી મુકી.\nએ સમયે કદાચ આજે તમે લખ્યું છે એમ જ રાત્રીના સમયમાં બાળક કંટાળેલુ જ હશે …પણ કોઈ કશું જ કરી શકે એમ નહોતું\nવાત્સલ્યની વેલીમાં માત્ર વ્હાલની વાતો ઉપરાંત તમે એવી ઘણી વાસ્તવિક અને વ્યહવારિક વાતો મુકી છે .\ngeetabhatt on October 2, 2019 at 6.18 said:\nThanks Rajulben!બાળકો સાથે મૈત્રી કરો એ વિચાર બાળ ઉછેર વિજ્ઞાનમાં વિસ્તારથી સમજાવે છે.. બાળકો પણ આખરે તો માણસ છે – એ વાત ઘણી વાર ભુલાઈ જતી હોય છે.. “એને શું સમજ પડે ?” એમ વિચારીને અવગણના કરીએ છીએ .. એક વાર શિકાગોથી અમદાવાદ એક આઠ માસની અજાણી બાળકીને સાચવવામાં મારા હાથ દુઃખી ગયેલ .. પણ ચોવીસ કલાક એ સેવા બજાવેલ ..( અને વાર્તા પણ લખી હતી )\nબસ એજ ઘણી વાર રડતાં બાળકને સહાય કરવાનું સાંપડ્યું છે.. સતત બાળકની ઈચ્છાઓને અવગણવી એ પણ વ્યાજબી વાત નથી બાળકોને સતત અવગણવાથી તેમનામાં એક જાતનો નકારાત્મક ભાવ આવી જાય છે.. તેમને લાડ કરીને પ્રેમથી સમજાવવાનું રાખ્યું હોય તો એ કમ્યુનિકેશન કડી જિંદગીભર જળવાઈ રહે છે..\nIt is so true Geetaben that as we try to become friends with adults, similarly we can become friends with the children also. The difference is you can’t become friends withachild as an adult so you have to becomeachild to be his or her friend. Then it works. Very good concept ! We always learn something from your article 😊\ngeetabhatt on October 3, 2019 at 6.18 said:\nThanks Jayvantiben ! Yes , kids will be kids ! And adults don’t need to beachild .. બાળકની સાથે મૈત્રી કરવાની પણ સ્ટાઇલ હોવી જોઈએ ; નહીંતો એ તમને ધોઈ પીએ!! હા , એમને એક માણસ સમજીને રિસ્પેક્ટથી મૂલવવા જોઈએ. ઘણી વાર “ એને શું સમજ પડે ?” એમ કહીને માનસિક રીતે એબ્યુઝ કરતાં કોઈ માં બાપને જોઉં છું તો મારુ દિલ રડી ઉઠે છે.. એક વખત મેં એક યંગ બાપને એના દીકરાને ધોલ મારતા જોયો ત્યારે મેં એમને મારા ડે કેરમાં પાછાં બોલાવી સમજાવ્યું કે ; “ પાંચ વર્ષમાં એ તમારાથી ઉંચો થઇ જશે અને તમને ઝૂડી નાંખશે; તમને ગમશે ?” I think , he understood .. but I can not be there all the time! That boy came in my center foracouple of years . I wonder what happens to him? Let’s do what we can ; and pray for all kids better future!


હવે સીમ કાર્ડની જેમ Set Top Boxમાં પણ કરો પોર્ટેબિલિટી, આ રીતે બદલી શકાશે કેબલ ઓપરેટર - GSTV\nLast Updated on April 11, 2020 by Arohi\nઅત્યાર સુધી તમે સિમની પોર્ટેબિલિટી વિશે સાંભળ્યું હશે પરંતુ હવે ટૂંક સમયમાં જ સેટઅપ બોક્સ (Set Top Box) માટે પણ આ નિયમ આવવા જઈ રહ્યો છે. ટૂંક સમયમાં જ તમે સેટ ટોપ બોક્સ બદલ્યા વગર પોતાના કેબલ અથવા ડીટીએચ સર્વિસ પ્રોવાઈડર (DTH service provider)ને સરળતાથી બદલી શકો છે. ટેલીકોમ રેગુલેટરી ઓથેરિટી ઓફ ઈન્ડિયા ટ્રાય (TRAI)ના સેટ ટોપ બોક્સની પોર્ટેબિલિટી (set top box portability) પર પોતાની અરજી જાહેર કરી ટ્રાયે નવા સેટ ટોપ બોક્સ સંપૂર્ણ રીતે પોર્ટેબલ બનાવવાની ભલામણ કરી છે.\nનવા સેટ ટોપ બોક્સ સંપૂર્ણ રીતે પોર્ટેબલ હશે\nTRAIએ સેટ ટોપ બોક્સ પોર્ટેબિલિટી પર ભલામણો સુચના અને પ્રસારણ મંત્રાલયને સોંપી છે. ટ્રાયના જણાવ્યા અનુસાર નવા સેટ ટોપ બોક્સ સંપૂર્ણ રીતે પોર્ટેબલ હશે. એટલે કે એક કેબલ ટીવી સર્વિસ પ્રોવાઈડરથી બીજા કેબલ ટીવી સર્વિસ પ્રોવાઈડરમાં પ્રોર્ટેબિલિટી સંભવ રહેશે.\nસેટ ટોપ બોક્સને સંપૂર્ણ રીતે પોર્ટેબલ બનાવવા માટે ઓપરેટર્સને નવા સ્ટાન્ડર્ડ્સ અપનાવવા માટે6મહિના સુધીને સમય મળશે. ટ્રાયની ભલામણ બાદ સૂચના અને પ્રસારણ મંત્રાલયે લાયસંન્સની શરતોમાં પોર્ટેબિલિટીની શરતો જોડશે. જાણકારી અનુસાર સૂચના પ્રસારણ મંત્રાલય આઈટી મંત્રાલય ટ્રાય અને બીઆઈએસની કમીટી સ્ટેન્ડર્ડ બનાવવાનું કામ જોશે.\nDTH નું KYC\nટેલિકોમ રેગુલેટરી અથોરિટી ઓફ ઈન્ડિયાએ અમુક સમય પહેલા ટીવી જોનાર માટે KYCનો નિયમ લાગુ કર્યો હતો. TRAI એ DTH સબ્સક્રાઈબર્સ માટે કેવાયસી કરવું ફરજીયાત છે. તે સમયે ટ્રાયે દેશના દરેક ડીટીએચ ઓપરેટર્સને કહ્યું હતું કે તેમના માટે હવે પોતાના સબ્સક્રાઈબર્સનું કેવાયસી જરૂરી છે.\nbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveportabilitySet Top BoxTRAI


Sandesh – RKD-रंग कसुंबल डायरो\nહું સંસ્કારી ઘરની છોકરી છું મારા મમ્મી-પપ્પા જાણશે તો\nMonday, 02 Jan, "આમ તો હું નાસિક શહેરમાં રહું છું. પરંતુ થોડા વખત પહેલાં એક લગ્નપ્રસંગે એક નાનકડા ગામમાં ગઈ હતી. મારા શહેરની ગીચતા અને ટ્રાફિકથી દૂર મુક્તિનો અહેસાસ થતો હતો એમ મને લાગ્યું." સહેજ અટકીને એણે વાત કરી. એની આંખો ઢળેલી હતી. માથાના વાળ સહેજ ઊડતા છતાં એકંદરે વ્યવસ્થિત હતા. એક કુંવારિકા છતાં અલ્લડ... Continue Reading →\nઆ જિંદગી તમારી દુશ્મન છે કે દોસ્ત\nજિંદગીમાં તમારે જે કંઈ કરવું હોય કે ન કરવું હોય એ માટે તમને ક્યારેક કારણો તો ક્યારેક બહાના મળી જ જવાના. આપણું મન જેટલું ચંચળ છે એટલું જ મક્કમ પણ છે. મન પાસે તમે ધારો તે રીતે કામ લઈ શકો છો પણ એવું કરવા માટે કેટલીક શરતો છે. ડિસ્કોમાં જઈને તમે અપેક્ષા રાખો કે તમારા... Continue Reading →\nગાંધી જયંતી નિમિતે થોડું ચિંતન\nSandesh ગાંધીજી આજે કેટલા પ્રાસંગિક ? October 2, 2016 ગાંધી જયંતી નિમિતે થોડું ચિંતન તા. ૨જી ઓક્ટોબર, ૧૮૬૯ના રોજ પોરબંદરમાં જન્મેલો, સ્કૂલમાં એક સામાન્ય ગણાતો, ગરબડિયા અક્ષરોવાળો, ડરપોક, ક્યારેક જુઠ્ઠું બોલતો, ચોરી કરીને બીડી પી જતો બાળક એક દિવસ આ યુગનો મહાપુરુષ કે મહાત્મા બની જશે એવું કોઈ જયોતિષીએ ભાખ્યું નહોતું. ગાંધીજીની આત્મકથા ‘સત્યના પ્રયોગો’... Continue Reading →


પુરુષો કરતાં5વર્ષ વધુ જીવે છે મહિલાઓ, સંશોધનમાં સામે આવ્યું કારણ - Watch Gujarat News : LIVE LATEST TODAY Online\nપુરુષો કરતાં5વર્ષ વધુ જીવે છે મહિલાઓ, સંશોધનમાં સામે આવ્યું કારણ\nWatchGujarat. ઘણીવાર લોકોની ચર્ચાઓમાં એક પ્રશ્ન રહે છે કે શું સ્ત્રીઓ પુરુષો કરતા વધારે જીવે છે? દરેક વખતે આ સવાલના જવાબ વિશે ચર્ચા થાય છે, પરંતુ તથ્યોના અભાવને કારણે કોઈ પરિણામ મળી શકતું નથી. જોકે, હવે યુ.એસ.ના વૈજ્ઞાનિકે તેનો જવાબ શોધી કાઢવાનો દાવો કર્યો છે.\nયુનિવર્સિટી ઓફ સાઉદર્ન ડેનમાર્ક (University of Southern Denmark) માં એસોસિએટ પ્રોફેસર ઑફ ડેમોગ્રાફી વર્જિનિયા ઝરૂલી (Virginia Zarulli) કહે છે કે આખી દુનિયામાં મહિલાઓની સરેરાશ ઉંમર પુરુષો કરતા વધારે હોય છે. આ પાછળ બે મોટા કારણો માનવામાં આવે છે. આ બંને કારણો બાયોલૉજિકલ છે.\nસેક્સ હોર્મોન્સમાં તફાવત એ પ્રથમ કારણ છે\nપહેલું કારણ- સેક્સ હોર્મોન્સમાં તફાવત છે. સામાન્ય રીતે જન્મેલી સ્ત્રી પુરુષના જન્મ કરતા વધારે એસ્ટ્રોજન (Estrogen) અને ઓછી ટેસ્ટોસ્ટેરોન (Testosterone) હોર્મોન્સને ઉત્પન્ન કરે છે. એસ્ટ્રોજનને કારણે મહિલાઓને અનેક રોગોથી રક્ષણ મળે છે. તેમાં હાર્ટને લગતી બીમારીઓ પણ છે. જ્યારે ટેસ્ટોસ્ટેરોનનું પ્રમાણ વધારે હોય છે, તો પછી કેટલાક રોગો થવાનું જોખમ વધે છે. ઉદાહરણ તરીકે, એન્ડોમેટ્રાયલ (Endometrial), સ્ત્રીઓમાં સ્તન કેન્સર અને પુરુષોમાં પ્રોસ્ટેટ કેન્સર. ટેસ્ટોસ્ટેરોનના કારણે, કેટલાક લોકો તરુણાવસ્થામાં મૃત્યુ પામે છે.\nઆનુવંશિક ઘટકો પણ કરે છે સીધી અસર\nવર્જિનિયાએ કહ્યું કે કેટલાક આનુવંશિક ઘટકો પણ છે, જે નોંધપાત્ર ફાળો આપે છે. મનુષ્યની અંદર બે જાતિ રંગસૂત્રો હોય છે – X અને Y. જન્મથી જન્મેલી સ્ત્રીઓમાં XX રંગસૂત્રો હોય છે. જ્યારે જન્મેલા નરમાં YY રંગસૂત્રો હોય છે. મહિલાઓના X રંગસૂત્રોમાં વધારાની આનુવંશિક સામગ્રી હોય છે, જે તેમને ખરાબ પરિવર્તનથી સુરક્ષિત કરે છે. પુરુષોની તુલનામાં એક પગલું આગળ રાખે છે. જો એક X રંગસૂત્ર ખરાબ પરિવર્તનનો શિકાર બને છે, તો પણ અન્ય મહિલાઓને સુરક્ષિત રાખીને લાંબી ઉંમર પ્રદાન કરે છે.\nપુરુષો કરતાં2વર્ષ વધારે જીવે છે મહિલાઓ\nજર્નલ પૉપ્યુલેશન એન્ડ ડેવલપમેન્ટ રિવ્યુમાં પ્રકાશિત થયેલા એક અહેવાલ મુજબ મહિલાઓને પ્રકૃતિ તરફથી એક પ્રકારની બાયોલૉજિકલ ભેટ મળી છે. જે તેમને પુરુષો કરતા વધારે જીવવા દે છે. આ અહેવાલમાં, 1890 થી લઈને 1995 દરમિયાન 11,000 બૈવેરિયન કેથોલિક નન અને સાધુ-સંતોની વયનું વિશ્લેષણ કરતાં જણાવવામાં આવ્યું હતું કે મહિલાઓ વધુ જીવે છે. અહીં ખૂબ જ કડક ધાર્મિક નિયમો હોય છે. જ્યાં પુરુષો અને સ્ત્રીઓએ સમાન જીવન જીવવું પડે છે. બંને ખતરનાક વર્તનથી બચે છે. બાયોલૉજિકલ કારણોસર મહિલાઓ અહીં2વર્ષ વધુ જીવે છે.\nઆવું થતા5વર્ષ વધુ જીવે છે મહિલાઓ\nવર્ષ 2018 માં, નેશનલ એકેડેમી ઑફ સાયન્સિસ જર્નલ પ્રોસીડિંગ્સમાં એક અભ્યાસ પ્રકાશિત થયો હતો. જેમાં એવું કહેવામાં આવ્યું હતું કે આપત્તિઓ, દુષ્કાળ, રોગચાળા દરમિયાન જન્મેલી છોકરીઓ છોકરાઓ કરતા લાંબું જીવે છે. તેઓ વધુ રોગપ્રતિકારક હોય છે. જો આવી આપત્તિઓ દરમિયાન જન્મેલી છોકરીઓ ટકી રહે છે, તો તે તેમની સાથેના છોકરાઓ કરતાં ચારથી પાંચ વર્ષ લાંબું જીવે છે.\nઆટલા માટે ઓછું જીવી શકે છે પુરુષો\nમહિલાઓ પૌષ્ટિક આહાર પર વધુ ધ્યાન આપે છે, જ્યારે પુરુષો આ બાબતમાં નબળા હોય છે. તે ઘણા બધા ફાસ્ટ ફૂડ અને ચરબીયુક્ત ભોજન લે છે. આ વિશેનો એક અભ્યાસ ગયા વર્ષે ક્લિનિકલ અને પ્રાયોગિક દવાઓમાં એડવાન્સિસમાં પ્રકાશિત થયો હતો. આમાં લખ્યું હતું કે સરેરાશ 33 ટકા મહિલાઓ ડૉક્ટર પાસે જાય છે. જ્યારે પુરુષો આવું કરતા નથી. બીજી બાજુ, પુરુષો મહિલાઓ કરતાં વધુ દારૂ પીવે છે અને ધૂમ્રપાન કરે છે. આનાથી પણ તેમનું જીવન ટૂંકું થઇ જાય છે.


જિંદગી વાંચીને તારી એ કરે જો ફેસલો, ભાગ્યમાં તારા નથી અવસાન તો તુ શું કરીશ ? – RangrezZ\nTagged: inspirational, paintings, short stories, Strory, writings\nPrevious Post હકીકત!\n8 thoughts on “જિંદગી વાંચીને તારી એ કરે જો ફેસલો, ભાગ્યમાં તારા નથી અવસાન તો તુ શું કરીશ ?”\nસરસ પ્રેરણાત્મક વાત કરી આપે.\nજેટલી સરસ બોધકથા તેટલું જ, ના તેથી પણ વધુ સરસ ચિત્ર.\nઆ તો અમુક પર્સનલ અનુભવને મરી -મસાલા સાથે રજુ કર્યું છે .! 🙂